Nak Murah Rezeki? Jangan Kedekut, Culas Beri Nafkah Wang Pada Isteri!

Adakah kita tahu bahawa anak lelaki kita yang sudah berkahwin melunaskan tanggungjawab mereka terhadap isteri mereka? Sebenarnya tanggungjawab bermula sejak mereka kecil lagi. Didik dan semai dalam diri mereka, anak lelaki bahawa tanggungjawab mereka sangat besar.

Jika anda seorang bapa, hulurkan wang nafkah pada isteri anda di hadapan anak-anak supaya mereka tahu dan nampak keperluan mereka dan ibunya sentiasa dijaga oleh anda sekaligus anak-anak akan faham erti tanggungjawab. Tunjukan yang baik-baik supaya mereka dapat contohi.

Wang Nafkah Bulanan Isteri: Duitmu buat dirimu, duitku duitmu jua
*************************************
Sengaja aku menghulurkan duit nafkah bulanan buat isteriku di hadapan anak-anak kami. Tersengeh-sengeh KakLong & Nabila melihat wang yang bertukar tangan. Itu bukan pertama kali mereka melihat aku menjalankan tanggungjawabku sebagai seorang suami itu.

“Kenapa Papa kena bagi duit kat Mama?” Hasif masih terlalu kecil untuk faham namun tahap curiosity beliau begitu tinggi. Dia akan sentiasa bertanya apa2 yang dia tidak faham.

“Suami memang WAJIB beri nafkah setiap bulan pada isteri tahu Hasif. Nanti Hasif dah jadi suami pun, Hasif pun kena beri duit kat isteri”. Isteriku mengajar ilmu kehidupan & kewajipan seorang suami. Hasif mengangguk faham.

“Best la jadi orang perempuan Mama. Gaji Papa dan Mama kan sama. Kenapa Papa kena bagi duit kat Mama?” Nabila pula bertanya.

“Kalau gaji suami lagi sikit dari gaji isteri dia pun, dia masih kena beri nafkah setiap bulan. Kena bagi, walaupun sedikit. WAJIB. Melainkan kalau isteri dia kata tak payah la…” Nabila sengeh. Puas hati dengan jawapan isteriku.

Ramai suami yang pandang remeh Nafkah Bulanan buat isteri masing-masing. Ada yang TIDAK TAHU & ada yang BUAT-BUAT TAK TAHU. Ada juga LANGSUNG TAK AMBIL TAHU.

Jangan terkejut kita seorang lelaki yang bergelar suami tidak tahu yang memberi nafkah buat isteri itu WAJIB.

Ada yang tidak pernah beri wang kepada isteri. Jika isteri tidak memaafkan & menghalalkan, maka suami akan sentiasa berada dalam keadaan berdosa.

Berilah Duit Nafkah bulanan kepada isteri kita. Tak mampu banyak, beri sedikit. Tak mampu RM200, berilah RM100. Jika tak mampu juga, berilah RM50 atau RM10. Jika masih tidak mampu juga, suami perlu minta isteri halalkan perbelanjaan yang dibuat dengan menggunakan wang isterinya.

“Okay sayang, bulan ni, bil air sayang bayar, bil letrik abang bayar yer?”

“Loan kereta Myvi bulan ni Ayang bayar yer, Abang tak cukup la duit bulan ni sebab nak kena tukang baiki dapur tu”

Biasa dengar tak dialog kat atas? Atau biasa buat? Sebenarnya, kalau kita nak bahagi-bahagikan pembayaran bil letrik, air, pinjaman kereta atau rumah sekalipun, kita kena minta isteri halalkan.

“Sayang, sayang halalkan bil air yang sayang bayarkan bulan ni yer!” Cakap macam tu kat isteri anda. Kalau cakap baik-baik, pasti isteri kita gembira aje nak tolong kita dengan perbelanjaan rumahtangga.

Aku takut berdosa. Aku juga pernah TIDAK TAHU mengenai wang nafkah buat isteri dan urusan perbelanjaan keluarga.

Aku tidak malu mengakui yang kami sama2 tidak tahu perkara ini waktu mula-mula mendirikan rumahtangga 18 tahun dahulu. Masa tu student lagi. Kat luar negara pulak tu. Bila mula bekerja pada 2002, kami belanja sendiri-sendiri. Perbelanjaan dan bil pula dibahagi-bahagikan. Aku tidak beri duit nafkah kepada isteriku kerana waktu itu aku TIDAK TAHU mengenai perkara ini. Isteriku juga TIDAK TAHU. Lagi pun, sangkaku, gaji isteriku pun sama banyak dengan gaji aku. Kenapa nak kena beri lagi.

Tapi sangkaanku silap. Gaji aku hanya cukup-cukup sahaja. Cukup bulan gaji habis. Pernah terjadi, duit tinggal RM10 sahaja sehari sebelum gaji masuk.

Perkara ini berubah lebih kurang 10 tahun yang lalu (aku tak ingat tarikh sebenar) apabila kami mula TAHU mengenai Duit Nafkah seorang isteri ini. Duit untuk isteri belanja beli apa sahaja yang dia mahu & bila sahaja dia mahu.

Duit ini tidak termasuk duit belanja dapur, ikan, ayam, sayur. Tidak termasuk baju kain isteri. Tidak termasuk syampu, ubat gigi & toiletries lain. Perbelanjaan ini semuanya mesti ditanggung oleh Suami. Tapi kalau isteri tersayang nak tolong, takde salahnya kan?

Aku mula memberi Duit Nafkah Bulanan buat isteriku & aku mohon beliau halalkan setiap sen yang aku tidak lunaskan sebelumnya. AlhamdulilLah isteriku halalkan. AlhamdulilLah leganya hati. Lapangnya dada.

Pasti ada suami yang merasakan ia seakan tidak adil. Namun percayalah, terdapat keberkatan dalam memberikan Duit Nafkah isteri kita. Islam itu Adil. Percayalah.

Sejak memberi wang nafkah bulanan buat isteri, rezekiku bertambah & mencurah-curah. Kehidupan menjadi lapang & mudah. Segala keperluan sentiasa dalam kecukupan. Isteri apatah lagi, gembira sokmo. Bibir sentiasa dihiasi Senyuman manis.

Ada keberkatan dalam pemberian Wang Nafkah Bulanan isteri kita.

A Happy Wife leads to a Happy Home & Happy Family. (A grumpy wife… Anda jawab sendiri…)

Jika anda belum lakukan, mulai dengan hari ini. Berilah Duit Nafkah belanja isteri anda. Anda akan lihat perubahan positif dalam kehidupan anda sekeluarga, InsyaAllah.

Kongsikan dengan suami2 diluar sana. Semoga beroleh keberkatan rezeki & kelapangan dalam kehidupan.

#DrMahyuddin
#NafkahIsteri
#TipsRumahtanggaBahagia


Nak Rangsang Minda Anak Cara Mudah, Buat Aktiviti Di Dapur Aje. Cara Ibu Ini Memang Inspirasi!

Ini adalah pembantu chef saya di dapur, Pakcik Bawang. Walau berkali-kali matanya mengalirkan air terjun waktu mengupas bawang, tapi semangat membantu tak pernah luntur.

Siapa biasa kendong anak sambil memasak angkat tangan? Siapa biasa bubuh anak kat dalam carrier sambil sudahkan basuh pinggan? Kita geng!

Tak hairanlah bisep kita membesar dengan mendadak pada tahun pertama anak lahir, kan. Mudah-mudahan anak-anak yang kita gendong ini membesar jadi jejaka yang rajin buat kerja di dapur.

Sekarang anak saya masing-masing sudah 2 dan 4 tahun. Mereka masih bersama di dapur bila saya memasak.

Walaupun dapur akan berkecah dan kerja memasak jadi 2 kali ganda lebih lama, tapi masya Allah, manfaat yang anak kita dapat sangat baik untuk tumbesarannya.
Jadi kalau kita mula buat kerja, anak sibuk nak capai juga perkakas masak kita, jangan sesekali halau dia pergi.

Ajaklah buat kerja bersama. Banyak sangat manfaat anak boleh dapat tau!

1. BELAJAR AMBIL GILIRAN

30 saat Aqlan berdiri di atas bangku untuk memotong sayur bersama saya, dia akan turun memberi gilirannya pada Ammar yang dari tadi terlompat-lompat menahan sabar.

30 saat kemudian, giliran kembali pada Aqlan.

Awal-awal dulu berebut juga. Tapi bila dah biasa, mereka faham konsep giliran.
.

2. MENGENAL OBJEK
Hah! Yang ini penting juga. Sebab ada yang dah umur 20 tahun pon masih tak tau beza halia dengan kunyit dan daun inai dengan daun kari!

‘Mapuh kerah’ la kalau masak 10 kilo udang buttermilk nak hidang kat mak, sekali daun kari yang dipetik dibelakang rumah adalah daun inai! Inilah yang pernah terjadi pada saya dan kakak ipar.

Azab nak habiskan udang tu weh!
.

3. MERANSANG KOMUNIKASI

Perasan tak, bila kita mengajar dan menyebut setiap tindakan kita pada anak waktu memasak, cara kita bercakap memang dah macam tukang masak dalam tv tu.

Sejujurnya, latihan ‘speech’ Aqlan banyak diperolehi dari sesi kami memasak bersama di dapur.

Bayangkan pada usia 2 tahun Aqlam tak boleh menyebut sebarang perkataan. Bila nak bersembang, hanya ‘mmm mmm’ yang keluar.

Alhamdulillah sebulan selepas saya libatkan Aqlan di dapur sambil bercakap dengan Aqlan seperti seorang chef dalam tv, dia mula menyebut perkataan demi perkataan, diikuti menyambung beberapa perkataan jadi satu ayat.

Sekarang, Aqlan dah mampu diajak bersama kalau nak membebel.
.

4. MERANSANG DERIA .

“Ini serai. Cuba sebut! Se-rai! Cuba pegang. Cuba bau.

Yang ini pula bawang. Cuba sebut. Cuba pegang. Cuba gonyoh mata. Haa pedih kan?”

Hahaha! Yang bawang tu jangan buat kalau taknak anak trauma.

Sambil mengenal bahan masak, deria sentuhan, rasa dan bau mereka diransang dengan baik.

Ransangan deria kan salah satu aktiviti meransang otak yang baik.
.

5. MELATIH FOKUS.
“Ok sekarang nak potong lobak. Tapi kena buang kulit dulu. Mana satu alat kita nak pakai?”

“Kita nak ambil bawang 7 biji, jom kira sama-sama cukup tak?”

“Waktu nak kupas ni, pegang kuat macam ni, pastikan pisau tak dekat pada tangan.”

Walaupun kerja memotong sayur tu kita yang tolong pegangkan tangan dia waktu memegang pisau, tapi secara tak langsung mata dan tangannya bekerja dan belajar memberi tumpuan.

.
6. MELATIH KAWAL BADAN

Biasa bagi anak umur 2 tahun merosakkan mainan kan. Sebabnya kawalan badan masih lemah.

Tuang air bersepah. Pecahkan telur, merecik satu rumah.Tapi itulah proses yang perlu dilalui anak.

Jadi bila mereka dibiasakan mengendali pelbagai peralatan, lama-kelamaan, tangan mereka jadi cekap buat kerja.
.

7. BONDING TIME

Baru kita nak pegang penyapu, anak dah tarik. Tengah lap cabinet tv, anak rampas kain lap. Hangin tak?

Relaks mama, ayah. Perkecilkan expectation, be easy on yourself and have fun with your kids.

Kalau kita jenis sentiasa sibuk dengan tugas sampai tak sempat bermain dengan anak,
gunakan waktu ‘buat kerja’ bersama’ itu sebagai ‘playtime’ dan ‘bonding time’ kita dengan anak-anak.

Nanti bila anak dah besar, saat ‘bonding time’ itulah yang akan jadi memori buat kita dan anak-anak.

8. JIMAT MASA.
Betul tak? Bila anak menyertai kita untuk apa juga tugas di rumah, kita dah tak perlu keluarkan mainan lain untuk adakan masa bermain bersama.

Malah kita juga dah jimat masa dibantu anak-anak. Bukan pada aktiviti memasak je, malah menyidai kain, membasuh bilik air dan mengemop lantai boleh jadi aktiviti ‘bermain’ bersama.

.
Bila kita libatkan anak-anak untuk membantu kerja-kerja rumah, bukan HASIL yang perlu kita harapkan, tetapi PROSES.

Walau jantung kita rasa dicengkam melihat gulai lemak ditabur serbuk teh, kek coklat ‘dihias’ bunga lawang sesat, tapi sabar la mak, senyumlah ibu.

Mereka tak nampak salah yang mereka dah buat tapi hati mereka senyum puas dapat menghasilkan masakan hasil air tangan kalian bersama.

Love,
Mak Serai, Anak Bawang.


Usaha Lenyapkan Lipas Di Rumah, 7 Cara Ini Ibu-ibu Wajib Buat!

Salah satu perkara yang sering buat kita rasa stress adalah dengan hadirnya lipas yang bersarang di rumah kita. Bila malam hari, lipas-lipas mulalah bermaharajalela di rumah kita. Dapur antara kawasan yang paling disukai oleh lipas.

Pening juga memikirkan apakah cara untuk menghalau lipas-lipas ini dalam rumah kita. Puas di cuba pelbagai produk di pasaran, namun lipas hilang sekejap dan akan muncul kembali.

Ada baiknya anda usahakan dengan petua tradisional dan gandakan dengan alat semburan yang berada di pasaran. Sangat membantu. Jom cuba 7 petua ini.

1. Buah lemon

Lemon memang besar kuasanya. Ambil sebiji lemon dan hiris nipis-nipis. Letakkan di tempat yang dirasakan menjadi sarang lipas terutamanya di tempat-tempat gelap seperti dalam kabinet dapur. Cara ini bukan sahaja dapat menghalau lipas tetapi ruang dalam kabinet anda juga akan berbau segar.

2. Timun

Setiap kali anda memotong timun, biasanya akan buang bahagian pangkal dan hujung timun tersebut bukan? Sebenarnya kedua-dua bahagian tersebut boleh dijadikan sebagai salah satu cara untuk menghalau lipas.

3. Daun pandan

Anda juga boleh mengambil beberapa helai daun pandan, hiris nipis-nipis dan taburkan di dalam laci atau kabinet. Lipas tidak suka pada bau daun pandan yang harum.

4. Buah pelaga dan kulit kayu manis

Dikatakan juga lipas tidak suka pada bauan rempah seperti buah pelaga dan kulit kayu manis. Jadi letakkan rempah ini di dalam laci kabinet dan ia tidak akan membiak di situ.

5. Sabun

Gunakan sabun untuk menghalau lipas jika ada di dalam almari. Caranya ambil sebuku sabun, kalau boleh gunakan sabun yang kuat baunya. Potong kepada saiz yang agak kecil dan taburkan di dalam almari anda terutamanya di dalam laci.

6. Air sabun

Sediakan air sabun di dalam botol spray dan apabila ternampak lipas terus sembur ke arahnya. Biasanya lipas akan cepat mati setelah di sembur dengan air sabun kerana lipas tersebut tidak dapat bernafas. Ini memandangkan air sabun telah menutup lubang pernafasan lipas yang terletak pada seluruh bahagian kulit kepala hingga ke kulit badan.

7. Cecair penyegar mulut

Semburan cecair penyegar mulut juga boleh digunakan sebagai agen menghalau lipas. Sebaiknya pilihlah yang beraroma pudina untuk kesan yang lebih efektif.


Takut Anak Kecil Terkutip Tahi Cicak Di RuangTingkap, Segera Lakukan Ni Wahai Ibu!

Masalah tahi cicak yang memenuhi ruang tingkap dan kaki lima rumah antara yang memeningkan kepala ibu-ibu. Lebih-lebih lagi jika ia dibiarkan lama di situ maka ia menjadi keras dan sukar untuk dibersihkan. Walaupun sudah dibersihkan, namun masalah tersebut tetap berlaku.

Untuk para ibu dan suri rumah di luar sana, mungkin boleh cuba kaedah yang dikongsikan oleh salah seorang pengguna laman facebook iaitu Muna Binti Mohammad.  Petua ini dapat menghalang cicak sekaligus menjaga kebersihan tingkap rumah.

Bahan-bahan

3 cuka makan

1/3 air

1/3 cecair basuh pinggan

cara membuat:

♦ Spray di kawasan tersebut, seluruh bingkai tingkap, dinding dan tempat cicak bersembunyi seperti di belakang lampu.

♦ Petua ini juga boleh digunakan untuk kawasan yang banyak semut suka melata.


Kalau Ada Yang Rasa Terlalu Penat Dalam Rumah Tangga. Segera Hadam Perkongsian Ustaz Ni Untuk Kembali Ok!

Adanya rasa penat, lelah, lesu dalam diri kita itu lumrah. Pun begitu jangan sampai ada di antara kita terasa cukup penat melalui alam rumah tangga. Seakan terbeban dengan pelbagai hal, sedari buka mata hingga pejam mata, merasakan ada sahaja perkara perlu dibuat dalam penuh keterpaksaan.

Hakikatnya, melalui rumah tangga inilah sama ada suami, isteri atau anak-anak wajar merasakan syurga dan bahagianya dalam hidup berumah tangga. Bagaimana untuk mendapatkan rasa tersebut? Ini dikongsikan melalui rakaman video yang dikongsikan oleh Abu Hurairah Asifa dan semoga dapat dimanfaat untuk kita semua dalam mencari syurga dalam berumahtangga. Jom semak.

Semasa kita bercinta..semasa berdua..semasa sweet-sweet…kita tidak rasa penat pun. Contoh kita tunggu pasangan sudah sejam..kata nak jumpa pukul 1, dah pukul 2 dah pun..tapi bila dia datang “Sorry saya lewat..eh takpe 100 tahun pun saya sanggup tunggu”. Ehhhwahhh…itu masa bercinta . Kita tidak ada penat malah kita sanggup menunggu berapa lama sekali pun demi untuk cinta kita.

Tapi kenapa bila masuk dalam rumah tangga, tiba-tiba sahaja kita menjadi orang yang penat. Sedangkan bila kita duduk dalam rumah tangga, katalah kita ada rumah, kereta semua kelengkapan hidup tu ada, tapi kita bila balik sahaja rumah tengok muka pasangan, kita jadi orang yang paling  penat. Kenapa kita menjadi orang yang paling penat dalam rumah tangga?

Sebabnya kita masuk dalam rumah tangga, kita jadi orang yang tidak sepatutnya. Sepatutnya masuk dalam rumah tangga kita jadi suami dan isteri. Tetapi kita menjadi diri kita sendiri, atau masih menjadi orang lama yang tidak berubah pun. Kita buat kita tak tahu apa yang kita dapat.

Contoh kalau kita kerja, tanya bos dapat gaji berapa bulan ini dan dia jawab kerja sahaja nanti saya bagi. Katalah kita dapat majikan begini, apa perasaan kita? Sakit tak? Sakit ooo… Tiba hujung bulan bos bagi RM500 je sedangkan kita patutnya dibayar beribu-ribu. Jadi penat kita kerja? Yes, penat.

Sebab itu dalam rumah tangga kita kena faham kita masuk di alam yang lain, dia bukan alam bercinta, sweet-sweet, terbang-terbang. Tak! Bila masuk alam rumah tangga, maka kita melalui ujian yang paling real, kalau nak tengok diri kita, berumah tanggalah, bernikahlah, berkahwinlah kerana Allah ada dalam rumah tangga tu.

Sebab itu, kita yakinlah apa yang kita buat ini demi membayar syurga Allah, maka kita akan sentiasa menjadi orang yang sentiasa bersyukur. Itu Rasululallah sebut.Tapi kita tak tahu, kita tak pernah nak baca al quran, nak bukak, tak tahu hikmah , apa hikmah jadi suami isteri, maka masuk rumah tangga sekadar nak seronok sahaja macam kita bercinta. Sebab itu kita rasa penat. Sebab itu kita terkejut dengan sikat isteri, terkejut dengan sikap suami, tambah anak pula, lagi-lagi kita terkejut.

Sedangkan bila kita masuk dalam rumah tangga inilah syurga kita yang sebenar dengan syarat kita yakin segala apa yang kita buat semata-mata kerana Allah. Kita yakin Allah nak balas, kita yakin Allah nak bagi, kalau ada berlaku apa-apa …”ehh aku ada buat dosa, tu sebab Allah buat begini.”

Maka sebab itu kita yakin benda tu, maka bila kita yakin, penat tak kita? Penat juga….Balik dengan anak, sikap suami, isteri dan sebagainya tapi Allah bagi kita rehat, hati itu tenang sahaja.

Itulah sebanarnya, kalau kita tak nak jadi manusia yang penat dalam rumah tangga, bawa Allah dalam rumah tangga kita. Kalau kita jadi seorang isteri, bayangkan Allah sebut, rasa panasnya muka ini sebab nak memasak untuk suami dan anak-anak, Allah haramkan neraka untuk isteri. Bayangkan suami keluar pagi balik malam,penat berkerja, Allah kira itu sebagai jihad. Sama macam suami pergi perang, mati suami dalam perjalanan nak mencari rezeki, Allah kata itu syahid sebab tugas kita sebagai suami dan isteri adalah tugas maha berat tapi ia menjadi ringan sebab Allah bersama kita.

Acap kali kita mendengar keluhan suami atau isteri yang penat menghadapi rumahtangga. Kita sendiri tak tahu apa punca berlakunya begitu. Mari dengarkan ini.


“Dulu Lihat Melalui Telefon, Kini Teruja Boleh Jumpa,” Selepas Dua Tahun, Vicha Sebak Dapat Peluk Anak-Anak

Pelawak Vicha tidak mampu menahan sebak dan terharu, selepas dua tahun tidak pulang ke Indonesia akibat Covid-19, akhirnya dapat memeluk tiga anaknya yang datang ke Malaysia untuk menyambut Hari Raya Aidilfitri.

Menurut ibu yang berusia 34 tahun ini, , dia akan menggunakan tempoh 10 hari anak-anaknya di sini dengan menghabiskan masa bersama dan bercuti.

Dia juga teruja dapat menyediakan juadah berbuka dan sahur untuk anak-anak sepanjang beberapa hari baki Ramadan.

“Kali terakhir saya berjumpa anak-anak adalah dua tahun lepas sebelum Perintah Kawalan Pergerakan (PKP) dilaksanakan. Memang gembira sangat akhirnya dapat berjumpa depan mata dan memeluk mereka.

“Selain bakal menyambut raya bersama, kami rancang untuk pergi bercuti. Tidak kisahlah ke mana pun mereka nak pergi, yang penting kami dapat bersama.

“Anak-anak juga dah request nak makan wantan bakso. Walaupun menu tersebut senang didapati di sana (Indonesia), tetapi mereka mahu merasa air tangan saya sendiri,” katanya menerusi laporan mStar.

Vicha mempunyai tiga orang anak hasil perkahwinan terdahulu iaitu Aurel Angelina Khezy, Listy Arum Tresnasih dan Michelle Averina Chalista

Kesemua mereka tinggal bersama keluarga Vicha di Bandung, Indonesia.

Pada Ogos 2018, Vicha kembali mendirikan rumah tangga dengan seorang lelaki Nigeria bernama Johnson dan dikurniakan seorang anak lelaki iaitu Michael Trevor Ayomide.

Selain itu, Vicha berkata, ini juga menjadi kesempatan terbaik untuk anak-anaknya berjumpa adik mereka yang sudah berusia dua tahun kerana sebelum ini hanya berhubung menerusi panggilan video.

“Walaupun anak-anak sudah saling kenal sebelum ini, namun mereka hanya melihat wajah apabila kami berhubung menerusi panggilan video.

“Selepas berjumpa mereka sangat teruja dan banyak menghabiskan masa bermain bersama. Saya juga ingatkan anak-anak ‘no handphone’ supaya mereka dapat menikmati masa yang ada ini,” critanya.

Sementara itu, Vicha memberitahu perancangan membawa tiga orang anaknya untuk terus menetap di sini masih lagi dalam proses pengurusan dokumen.

Dia berharap perkara tersebut dapat diselesaikan dengan segera agar mereka boleh kembali hidup bersama.

“Dah lama saya rancang untuk bawa anak-anak ke sini. Sekarang masih lagi dalam proses menguruskan segala dokumen. Saya mahu semuanya selesai dahulu agar perjalanan mereka ke sini nanti lebih lancar.

“Anak-anak semestinya tidak ada masalah untuk berpindah dan memulakan kehidupan di sini. Mereka sering bertanya bila akan dapat tinggal bersama,”ujarnya.


Tanam Bawang Putih Agar Pokok Cili Tidak Mati & Diserang Semut. Idea Superb Untuk Ibu-Ibu Cuba!

Cili padi merupakan antara tanaman kesayangan yang sering digunakan di dalam masakan harian. Namun seringkali juga, tanaman cili ini sukar untuk kekal “hidup”, kurang menjadi, membesar apatah lagi mengeluarkan hasil.

Semua ini berpunca daripada serangan serangga perosak seperti siput, semut hitam, kumbang dan sebagainya.  Namun demikian terdapat petua yang cukup mudah untuk mengatasi masalah ini, iaitu hanya dengan menggunakan bawang putih.

Bahan-bahannya:

Beberapa ulas bawang putih

Langkah-langkah:

Tanamkan beberapa ulas bawang putih bersebelahan dengan pokok cili.

Jangan tanam terlalu dalam. Memadai sekadar menimbuskan tanah tersebut.

Biarkan sehingga bawang putih mengeluarkan tunas atau daun, nescaya serangga tidak lagi berani membuat sarang pada pangkal pokok ini.

Selamat mencuba!

Sumber: Laman Hati-Kebun Bandar:Jom Tanam Sendiri


“Tak Payah Pakai Pregnancy Test, Dah Ada Pregnant Detector.” Dedah Bujibu Terawal Tahu Hanis Zalikha Hamil, Akan Tidur Atas Perutnya.

Semua sedia maklum akan kehadiran si manja bernama Bujibu dalam famili Hanis Zalikha dan Hairul Azreen. Pelbagai gelagat dapat dilihat setiap kali pasangan ini mmeuat naik video mahupun gambar kucing kesayangan Yusuf Iskandar ini.

Rata-rata peminat turut memuji Bujibu, kucing kepunyaan Hanis dan Hairul yang cukup famous di Instagram.

Tapi pasti ramai yang terkejut dengan apa yang dikongsi oleh Hanis pada satu entri di Instagramnya.

“Bujibu antara yang terawal tahu I pregnant. Sebelum kami jumpa doktor pun dia dah start tidur atas perut Mommy.

“Dulu masa Yusuf pun dia buat camtu!!! Dia nak suruh diorang watch out ke,” tulis Hanis Zalikha.


“Saya Enggan Menekan Diri” 5 Tahun Menanti Kehadiran Anak, Indah Ruhaila Percaya Rezekinya Ada Nanti

Semua pasangan yang sudah berkahwin tentu sahaja mengimpikan ada zuriat sendiri. Namun tidak semua pasangan direzekikan mudah mendapat cahaya mata.

Ada ramai yang diuji belum dikurniakan kehadiaran anak meskipun sudah mendirikan rumah tangga sekian lama bahkan ada yang sudah mencecah belasan dan puluhan tahun.

Penyanyi, Indah Ruhaila, 35, yang sudah mendirikan rumah tangga dengan suaminya Ahmad Shariff Ahmad Taufiq, 41, tidak menafikan apabila bersendirian dia kerap terfikir mengenai kehadiran zuriat dalam hidup mereka.

Ini berikutan apabila terlalu kerap menerima soalan tersebut daripada orang sekeliling.

Mengakui dia dan suami sememangnya teringin sangat menimang cahaya mata sejak berkahwin pada 24 Disember 2017, namun akur rezeki mereka belum kesampaian.

“Sebenarnya saya nak sangat anak, cuma belum ada rezeki Allah beri kepada saya dan suami selepas lima tahun berkahwin.

“Hal pasal zuriat ini, bila orang tanya macam senang saja. Tapi bila saya duduk sendirian, saya terfikir memang susah sebenarnya.

Saya terfikir kalau tiada anak, siapa jaga saya bila tua nanti? Tapi saya tak nak fikir yang tak baik sebab Allah lebih tahu masa tepat untuk beri cahaya mata kepada saya,” katanya.

Menurut Indah, ramai saja di luar sana berdepan perkara sama. Ada yang melakukan kaedah rawatan persenyawaan in vitro (IVF) tetapi masih belum memperoleh cahaya mata.

“Saya enggan menekan diri. Kalau orang tanya, saya akan cakap tak nak tekan diri sendiri, suami pun tak tertekan. Tak apa sudah sampai masa nanti akan dapat.

“Masih awal lagi untuk saya buat rawatan sebab baru lima tahun kan. Saya masih lagi mencuba cara semula jadi. Saya pun bukannya tua sangat,” katanya.

Pa&Ma mendoakan agar Indah dan suami dikurniakan zuriat sendiri satu hari nanti. Insya Allah.


Doktor Pakar Ni Kongsikan Soalan Favourite Pesakit, “Bolehke Saya Berurut?” Ni Jawabnya!

Umumnya, kalau terseliuh cara nak merawat kesakitan tersebut adalah dengan berurut atau pun berjumpa doktor.

Pun begitu, melalui perkongsian  daripada Doktor Pakar ini elok difahami agar tindakan yang diambil tidak menambahkan lagi kecederaan yang dialami.

“Doktor, boleh tak saya pergi mengurut?” Seorang lelaki yang di tackle semasa pertandingan futsal bertanya kepada saya tempohari. Ligamen Anterior Cruciate Ligament (ACL) lutut beliau putus. Longgar habis lutut. Boleh digoyang dangdut jadinya.

Ini adalah soalan favourite. Soalan yang paling kerap ditanya. Orang kita suka sangat mengurut. Semua benda nak diurutnya.

Bengkak urat (urat apa sebenarnya?)? Urut
Sendi terseliuh? Urut
Tulang patah? Urut
Sakit perut? Urut
Sakit pinggang? Urut
Slipped disc? Urut
Mati pucuk? Urut

Jika sendi anda terseliuh atau terhantuk dan bengkak contohnya, mengurut hanya akan membuatkan bengkak semakin teruk. Lagi pun, kan sakit bila anda urut tempat yang bengkak tu.

Jadi, apa yang perlu anda buat jika terseliuh? Semasa peringkat awal kecederaan dimana sendi atau otot anda bengkak, sila buat langkah-langkah berikut:

1. Letak kaki anda pada paras yang lebih tinggi drpd paras dada masa baring. Contohnya letak bantal pada bawah kaki.

2. Pastikan anda letak ais secara kerap. Letak ais ke dalam plastik yang dialas dengan kain nipis dan letak pada bahagian yang bengkak selama 20 minit setiap 2 jam utk kurangkan bengkak.

3. ELAKKAN mengurut. Sapu minyak adalah dibolehkan. Tapi nasihat saya, elakkan minyak panas kerana ada masanya ia menyebabkan jangkitan kuman (Cellulitis).

4. Jumpa Doktor segera jika berlarutan atau jika anda rasa kemungkinan ada kepatahan atau sendi terkeluar.

Secara ringkasnya is senang diingat dengan Mnemonic PRICE sahaja.

P – Protection of injured part
R – Rest
I – Ice
C – Compression
E – Elevation

Slipped disc tidak akan sembuh dengan mengurut. Ini adalah kerana masalah yang berlaku adalah pada bahagian dalam dimana pelapik tulang (intervertebral Disc) menekan saraf tunjang. Mengurut mungkin melegakan, tapi tidak menyembuhkan. Usah mudah termakan kata manis.

ACL yang putus tidak akan bersambung kembali dengan mengurut. Apatah lagi dengan semburan spray, makan supplemen atau menyapu minyak. Itu semuanya TIPU.

Saya bukannya anti mengurut. Ada masanya saya pun pergi mengurut untuk melegakan otot saya. Apa yang penting ialah kita tahu apa yang boleh diurut & apa yang tidak boleh. Jaga diri anda. Usah mudah diperdaya.


Syukur! Rakyat Malaysia Pada Tahap ‘Bahagia’. Ini Laporan MHI.

Bahagia itu tidak perlu mahal. Bahagia itu hanya perlu rasa cukup. Bahagia itu terkait dengan Syukur yang menjadikan kita bahagia. Kenyataan daripada Indeks Kebahagiaan Rakyat Malaysia (MHI) pada 2021 menyatakan bahawa merekodkan bahawa rakyat Malaysia berada pada tahap ‘Bahagia’ .

Ia jelas terbukti apabila mencatatkan skor 6.48, kata Ketua Perangkawan Malaysia Datuk Seri Dr Mohd Uzir Mahidin.

Katanya lagi, secara keseluruhannya penduduk Malaysia berada pada tahap bahagia walaupun negara berhadapan dengan cabaran pandemik COVID-19 dan krisis ekonomi, pada tahun pelaksanaan Survei MHI 2021.

Difahamkan bahawa laporan MHI itu dilaksanakan dari September hingga November 2021 melibatkan 42,446 responden dari seluruh negara, dan dibangunkan berdasarkan manual antarabangsa antaranya, World Happiness Report (WHR) dan Human Development Index (HDI).

Untuk menentukan rakyat Malaysia berada tahap bahagia beberapa kriteria dilakukan ia termasuk kajian yang dilaksanakan untuk mengukur tahap kebahagiaan penduduk Malaysia dari aspek fizikal, sosial, emosi dan spiritual itu dikategorikan kepada lima skor iaitu nilai 0.00 – 2.00 sangat tidak bahagia; 2.01 – 4.00 tidak bahagia; 4.01 – 6.00 sederhana bahagia; 6.01 – 8.00 bahagia dan 8.01 – 10.00 sangat bahagia.

Menurutnya kajian MHI itu mengandungi 73 indikator yang dirangkumkan kepada 13 komponen iaitu keluarga; perumahan dan alam sekitar; penyertaan sosial; kesihatan; kemudahan komunikasi; pendidikan; persekitaran kerja; pendapatan; keselamatan awam; penggunaan masa; amalan kerohanian; kebudayaan dan pengalaman emosi.

Beliau berkata 13 komponen berada di tahap Bahagia dengan mencatatkan skor antara 6.04 hingga 7.23 seperti keluarga dengan skor 7.23, amalan kerohanian (7.21) dan kesihatan (6.75).

Katanya skor MHI mengikut strata bandar dan luar bandar di Malaysia berada pada tahap Bahagia iaitu masing-masing pada skor 6.46 dan 6.54.
Dari segi jantina, perempuan mencatatkan skor MHI lebih tinggi iaitu 6.49 berbanding lelaki dengan skor 6.46.

Mohd Uzir berkata berdasarkan laporan MHI itu, skor antara Warganegara dan Bukan Warganegara tidak jauh berbeza dengan masing-masing mencatat skor 6.49 dan 6.32.

Bukan Warganegara Pun Bahagia

“… maknanya mereka (bukan warganegara) juga dapat menjalani kehidupan seperti rakyat negara kita. Ini satu penemuan menarik yang boleh kita tunjukkan dengan negara-negara lain, bahawa dari segi Indeks Kebahagiaan antara warganegara dan bukan warganegara tiada elemen diskriminasi.”

Beliau berkata di peringkat antarabangsa, Malaysia menduduki tangga ke 79 daripada 146 negara dengan skor 5.384 dalam laporan World Happiness Report 2021.

Mohd Uzir berkata MHI itu penting sebagai input dalam penilaian tahap kebahagiaan rakyat Malaysia di peringkat nasional dan negeri yang dapat digunakan dalam mencapai kemakmuran dan masyarakat yang inklusif.

Keluarga Talk: Mengukir Bahagia Tidak Semestinya Harus Korban Diri


Me Time Seorang Suami, Tanpa Sedar Kita Sebagai Isteri Terlupa. Deep Perkongsian Ni!

Formula membahagiakan isteri, antara lain suami perlu berikan me time pada isteri. Bahkan bila isteri diberi ruang memanjakan diri, isteri dapat hilangkan tekanan dan sekali gus rasa bahagia dan berterima kasih dengan pengertian yang diberikan oleh suami.

Pun begitu, bagaimana pula di pihak suami. Adakah istilah me time juga diperlukan?

Mengupas hal ini, perkongsian pandangan serta pendapat daripada seorang isteri ini, ada kewajarannya.

Ini perkongsiannya.

Perasan tak?
Kat posting mana-mana ramai yang berbicara tentang “me time”.

Me Time ibu mesti begini.
Me Time umi mesti begitu.
Tanpa sedar kita terlepas pandang Me Time seorang suami bergelar ayah..

Pernah tak kita duduk sejenak dan berfikir..

Setiap lelaki ada hobinya masing-masing.
Ada yang minat hias motor.Ada yg suka memancing.Ada yg suka menonton bola di stadium.Ada suka menanam. Ada suka OT memanjang.

Tetapi sebenarnya, kita tepuk dada sendiri.
Sejauh mana kita mengharap me time,
adalah sejauh mana kita memberi pasangan kita “me time” untuk dia.

Seharian ditempat kerja. Ditegur bos, berasa kecil hati dgn kawan sekerja. Kerja yang menimbun, ada report yang belum disiapkan.
Pulang ke rumah, riuh dengan anak.
Dari pagar, anak dah melompat meraung nampak ayah balik.Bukak pintu, si anak dah merengek mintak dukung. Yang sorang berpaut dikaki. Yang besar siap panjat belakang badan.Yang sorang dah berguling merajuk mintak dukung.Tanpa kita sedar, kita terlupa tanya.Apa cerita ditempat kerja..

Itu belum lagi setiap kali gaji masuk.
Kita dah bersolek berdandan serapi mungkin.
Dah siap gantung kuali, mintak suami belanja diluar. Tanpa bertahan sebentar menunggu weekend.

Berapa ramai isteri yang bertanya pada suami,
“Gaji abang dah masuk ye.  Cukup tak bayar hutang kereta, yuran anak, duit belanja mak ayah?  Berapa banyak lebih? Sempat tak kalau balik kampung?”

Trust me.
Berapa ramai isteri yang memahami.
Dan berapa ramai isteri,
“Ada lebih ni. Abang ambiklah. Topup sikit bil elektrik bulan ni. Mari kita celebrate me time bersama.”

Percayalah.
Ramai sebenarnya suami yang menerima gaji pada hari yang sama.Tetapi habis pada hari yang sama. Demi kereta buat isteri. Demi rumah banglo keselesaan bersama.
Demi sekolah terbaik anak-anak yang perlu dibayar setiap bulan.

Ramai saya perhatikan.Seperti satu agenda pula bila ramai yg bersuara hak me time isteri.
Sedang dunia realiti, ramainya suami yang memendam rasa. Bila isteri langsung tidak membantu..

Percayalah. Dunia hari ini, wujudnya isteri yang menjadi boss dirumahnya.

Wahai isteri, saat suami mu dalam kesusahan,
bantulah dia. Saat dia sudah bersenang jua, bantulah dia.  Usah persoalkan hatta untuk membasuh pinggan, ini tanggungjawab kamu.

Nampak suamimu keletihan, biarkan dia rehat seketika. Berilah me time buat dia.  Dia juga manusia seperti kita.  Selagi dia menjaga tanggungjawabnya sebaiknya, tanpa mengabaikan kita, lepaskan dia bersama dunianya seketika.

Mungkin dengan menonton bola, dia puas.
Mungkin dengan memancing, dia seronok.
Bila mood dia baik, semestinya dia juga akan melayani kita sebaiknya.

Usah berdebat kenapa dia melayani kita begini begitu. Tapi tepuk dada kita.Sejauh mana kita melayaninya begini begitu.

Nanti akan ada yan bertanya saya,
“Kenapa kena bantu suami?
Kita bantu dia tak hargai pun.
Tak pernah ucap terima kasih pun”

Wahai isteri, suami yang baik, Yang mendapat layanan baik dari isterinya, pasti suami yang menghargai dan berterima kasih.

Jika tanpa diucap, lihat jika saat berjauhan.
Pasti tidak sanggup berlama-lama.Dia mungkin tidak pandai menyebut. Tetapi dia pasti pandai menunjuk.

Wahai isteri, walau banyak buruk suamimu.
Pandanglah kebaikannya yang tidak ada pada lelaki lain. Dia mungkin biasa. Tetapi layanan pada kita tetap luarbiasa.

Terimalah kekurangannya dengan positif.
Jangan ego bagai kita puteri yang dicari-cari setiap lelaki. Kerana sekali kau lepaskan genggamannya,  Sekali itu dia mungkin terlepas selamanya.

Dan wahai suami,
Pegang erat isteri yg membantu mu saat kau dalam kesusahan.
Yg menggadai hartamu demi sebuah hutang.
Yg menyeru namamu disetiap doanya.
Jangan suka memfitnah isteri.
Takkan hina dirimu yg sentiasa menghargai..

Ingatlah.
Lelaki yg HEBAT adalah lelaki yg berbuat baik pada isteri dan anaknya.

Sumber : Sarah Saifuddin


“Bantu Keluarga Jangan Sampai Jadi Muflis…”- Dr Ni Beri Pesan Agar Beringat Sebab Banyak Dah Berlaku!

Bila dengar muflis atau bankrup ini memang ramai yang takut. Muflis ini boleh berlaku disebabkan pelbagai faktor, antaranya penggunaan kad kreadit, pinjaman perumahan, pinjaman peribadi dan pelbagai lagi  yang akhirnya tidak mampu untuk membayar balik pada bank.

Umumnya, muflis boleh diisytiharkan bila anda tak boleh bayar hutang lebih RM50,000 selama 6 bulan berturut-turut!

Tapi, kadang-kadang ramai orang menjadi muflis bukan disebabkan tak nak bayar. Cuma telah menjadi mangsa akibat terlalu baik membantu ahli keluarga sendiri dengan membuat pelbagai jenis pinjaman dengan harapan ahli keluarga yang dibantu akan membayar balik wang yang diberikan.

Ini sebagaimana menurut perkongsian daripada Dr. Azizul Azli Ahmad, telah banyak kes yang ditemuinya ada yang membantu keluarga hingga jadi susah.

Yang beri pinjam niatnya sangat luhur nak bantu keluarga dan ibubapa. Tak semua orang berfikir baik seperti kita.

Yang meminjam tahu, kalau tak bayar pun dia ‘tetap kakak dan abang aku’. Peduli apa. Lebih pedih yang beri pinjam dituduh anak derhaka bila mintak hutang lama, “anak tak kenang budi dan bantu keluarga”

“Ayat ayat pedih, “Dengan adik pun nak berkira”, “Sikit saja pun”, “Alah dah senang bukan boleh tumpang”, “Semua orang buat loan ok saja”.

JANGAN JADI BAIK HINGGA MUFLIS?

Mereka tak tahu siksa membayar hutang ini dan malunya meminta. Cadangan saya, jangan sesekali buat hutang untuk bantu orang. Bantu ikut duit yang ada dalam tangan.

Jika segan dan malu dengan keluarga sendiri, belajar kata TIDAK dan cipta alasan. Orang belum kena mereka tak ada perasaan.

Bab duit tiada istilah ihsan dan kesian. Jika nak beri juga anggaplah sedekah dan jumlah yang kita rasa jika tak bayar kita boleh halalkan sahaja.

Mak, ayah, keluarga dan saudara mara, janganlah ambil kesempatan atas kebaikan anak anak kita. Mereka teruja nak berbakti, kita tekan buat hutang agar mereka cepat ‘mati’. Zalimnya kita ibubapa.

Jangan mudah simpati, belajar lindungi diri. Bila dah jadi nak menangis tak guna lagi. Biar orang kata derhaka, kedekut, keras hati janji tak ada hutang peribadi

Abah Qilah
Pesan buat adik adik kita

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Makin Hari Makin Sayang. 7 Rahsia Relationship Goal!

Manisnya sebuah perkahwinan, jika ia sentiasa disuburi dengan ayat-ayat cinta walaupun anak sudah besar. Hubungan utuh dan saling faham memahami dan bertolak ansur menjadi ikatan kukuh sebuah perkahwinan.

Memang ada pasangan awal-awal usia perkahwinan punyalah romantik, tetapi bila sudah ada anak seorang segalanya hilang. Nikmat rumahtangga andai tidak dibaja akan layu akhirnya. Kita suburkan hubungan suami isteri agar cinta kasih sayang tu, sentiasa bercambah. Ini barulah relationship goal.

1) Kejutan: Siapa yang tak sukakan kejutan. Tak kiralah lelaki atau perempuan tentunya sangat menghargai kejutan daripada pasangan. Tak perlu mahal, sekeping kad dengan ayat romantis pujian melambung bersama sekotak coklat yang dihantar ke tempat kerja suami sudah memadai.

2) Makanan Kegemaran: Sekali sekala masakkan makanan kegemarannya. Kalau tak pandai, inilah masanya belajar daripada mak mertua anda. Mula-mula mungkin tidak sedap, tak kena dengan selera Encik Abang, tetapi lama-kelamaan mesti sedap. Practice makes perfect.

3) Manis Muka & Sambut Di Pintu: Walaupun penat dengan kerja di pejabat, rumahtangga dan anak-anak, carilah masa bersiap berwangi sebelum suami pulang. Siapkan air secawan dalam peti sejuk dan sambut suami dengan senyuman. Salam dan beri ciuman di pipinya kanan dan kiri. Berikan air dan biarkan suami berehat seketika. Bukannya sambut suami dengan leteran panjang. Rimas tau kak kalau asyik membebel.

4) Bersyukur: Bersyukur kalau dapat suami yang rajin membantu di dapur atau menjaga anak. Tetapi selalunya apa yang dibuat suami memang tak sesempurna mana. Lipat baju dahlah senget, tak sama pula tu. Masak lebih minyak, buat air pun tak sedap dan bila pakaikan anak baju selalunya tak matching dengan seluar. Sabar! Layankan je kak. Kalau tak suka, senyap-senyap pergi betulkan. Tak perlu membebel. Untung dah, bila suami hendak membantu kita kan? Kalau nak tegur pun, carilah masa yang sesuai dan tegur dengan cara paling lembut dan manja. Barulah Encik Abang tak jadi marah.

5) Jangan Membantah: Dapat isteri yang kuat melawan memang mencabar ego. Tahulah sama-sama bekerja untuk meningkatkan ekonomi keluarga tetapi dah namanya suami, memanglah kena dihormati. Usah ditambah minyak dalam api yang sedang membara. Seeloknya diam dan cari masa sesuai untuk menerangkan keadaan sebenar atau meminta maaf.

6) Cari Masa Bersama: Tak perlu sampai tinggalkan anak dengan mertua semata-mata untuk bercuti bersama suami. Cukuplah sedikit usikan manja sebelum tidur dan sejurus bangun tidur, gurau senda, berkepit sambil menonton drama TV atau mandi bersama pada hujung minggu. Lupakan sekejap hal anak atau kerja, dan beri tumpuan pada pasangan di depan mata.


” MasyaAllah… So Cute! Bibir Tu” – Setelah Hari Ke-7 Kehamilan, Elfira Kongsi Nama & Wajah Puterinya

Genap seminggu pelakon popular, Elfira Loy melahirkan cahaya mata keduanya itu. Elfira Loy atau mesra di sapa El menerusi instagramnya mendedahkan wajah cahaya mata keduanya.

BismillahiMashaAllah. On May 20th , we were blessed with the arrival of our baby princess .

Bukan sahaja mendedahkan wajah puterinya, malah El juga berkongsi nama cahaya matanya, Nur Aria Mikayla Muhamad faris yang indah seindah wajahnya.

Assalamualikum ya Nur Aria Mikayla Muhamad Faris✨

Di akhir perkongsiannya, El juga sempat menitipkan doa buat puteri kesayangannnya agar menjadi anak yang solehah dan sentiasa dalam rahmat-NYA.

Doa adalah penguat setiap harapan.
Doakan puteri kami menjadi antara pemudi solehah yang diberikan kerahmatan berpanjangan , kasih sayang yang tidak henti , tidak putus rezeki didunia & diakhiratnya lagi dihiasi dengan kilauan kebaikan budi dan ketinggian pekerti.

آمِيْن يَا رَبَّ العَالَمِيْنَ

Meninjau di ruangan komen, rata-rata memuji kecomelan puteri pasangan Elfira dan Faris. Malah, mereka juga sempat menitipkan doa yang baik-baik buat anak kedua pasangan ini.

Terdahulu, Elfira atau nama penuhnya Nurul Elfira Loy Ahmad Sabri, telah mendirikan rumah tangga bersama suami, Faris Khairul Anuar pada 1 Januari 2019.

Hasil perkongsian hidup, pasangan itu dikurniakan seorang anak lelaki, Muhamad Rayyan Khalaf pada Oktober 2019 dan selamat melahirkan cahaya mata perempuan sekitar 6.27 petang di sebuah pusat perubatan di Kuala Lumpur pada 20 Mei lalu.


Kempiskan Perut Dengan 5 Ramuan Masakan. Mudah Untuk Ibu Buat Sendiri Petua Ni!

Pengalaman mengamalkan petua kadang kala ada yang berjaya dan tidak kurang juga yang gagal. Pun begitu, perkongsian daripada Sabariah ini memberi maklum balas yang bagus setelah mengamalkan salah satu petua untuk mengempiskan perut di mana berat badannya turun setelah amalkan ini. Untuk itu jom ketehui apa yang diamalkannya itu.

Jom Kempiskan PERUT dengan barang-barang yang ada kat dapur tu je.

“Saya ambil petua ni dr sebuah blog. Terima kasih sgt2 tuan punya petua yang sudi share. Saya dh amalkan 3hari dan ALHAMDULILLAH, hasilnya mmg wow. Berat dah turun 1kg.Pembuangan lebih lancar dan perut dh kempis walau makan nasik 2pinggan. Hahahaha…TAPI dengan syarat, petua ni kita amalkan bersulam dengan senaman ringkas. Apa2 senaman ringan selama 30min je sehari.Amalkan minum segelas waktu pagi sblm sarapan dan segelas lagi waktu malam sebelum tdur.”

Bahan-bahan :

7 biji bunga cengkih

1 batang kulit kayu manis

3 hiris halia (jangan besar sangat nanti pedas)

2 batang serai

1 sudu madu

1 hiris lemon  (ikut kemahuan masing-masing)

1 liter air

Cara penyediaan :

3. Tuang ke dalam cawan dan perahkan lemon. Selepas itu, masukkan madu ke dalam cawan tersebut.

4. Biarkan hingga suam kemudian minum.

sumber : Sabariah Sharif via MAHN


Isteri Wajib Tahu Perkara Ini Untuk Kemudahan Waktu Kecemasan. “Kalau Suami Perahsia Sangat, Kena Guna Skill Malam Jumaat”

Tidak pernah menyangka perkara begitu boleh memberi impak yang cukup besar padanya kerana selama ini tidak mengambil kisah bab simpanan waktu kecemasan, jauh sekali untuk bertanyakan kepada suami number pin ATM nya.

Disebabkan pengalaman tersebut, Jiha ingin berkongsi dengan wanita lain di luar sana tentang info penting yang sepatutnya seseorang isteri ambil peduli supaya tidak gelabah apabila berlaku kecemasan.

Berikut 7 Perkara Penting Yang Isteri Kena Ambil Tahu Dari Suami:

Degil Untuk Berhenti Merokok

Aku rasa keluarga aku adalah contoh keluarga tipikal, orang biasa berpendapatan sederhana dan kedua-dua kami bekerja. Ada hutang kereta sederhana, ada 2 anak sekolah, ada hutang sewa rumah yang biasa-biasa, ada hutang pinjaman peribadi dan komitmen biasa macam penapis air bayar bulan tu. Alah, yang biasa-biasa saja. Golongan sederhana yang cukup-cukup makan setiap bulan.

Ada orang yang beringat buat simpanan kecemasan, ada simpan rekod kewangan kedua-dua pasangan dan ada sumber pendapatan pasif, tapi kebanyakan orang? Macam kami yang tak pernah sangka akan alami benda-benda begini tak ada pun kesedaran untuk buat sesuatu. Sepatutnya aku kena sedar dah risiko bila suami aku degil untuk berhenti rokok. Dia curi-curi hisap rokok di luar, masih merokok berpuntung-puntung waktu bekerja. Walaupun banyak kali kena serangan asma dan sesak nafas, tetap dia merokok balik.

Gedegang! Tiba-tiba dia collapse. Senyap, sunyi dan kaku.

Tidak Tahu Nombor Pin ATM

Masa awal tu aku masih okay, ada keluarga sahabat handai yang sedekah duit dalam genggaman setiap hari. Lagipun dalam keadaan terkejut beg tangan aku dan dompet Saiful entah kat mana-mana. Tak boleh fikir dah aku pasal duit ke, masa depan ke apa. Hari berlalu dengan slow-motion, dunia aku siang malam hanya di sekeliling katil Saiful terbaring kaku tu. Tapi bila doktor mula cakap suruh belikan barang itu ini, aku mula gelabah. Mana aku nak ambik duit ni? Dalam bank? Eh, itu duit untuk bayaran bla…bla…bla….

Dalam akaun Saiful ada duit belanja rasanya. Tapi… Eh, aku mana tau nombor pin dia. Aku tak pernah tanya dan tak pernah terasa nak ambik tau, hulur tangan terima duit aku tau.

7 Perkara Isteri Kena Ambil Tahu:

Disini titik permulaan persoalan-persoalan yang sepatutnya seorang wanita ambil peduli sebelum terlambat.

2. Passcode online banking, telefon bimbit, tab, komputer, alarm rumah, peti besi dan sebagainya.

3. Ambil tahu dimana letaknya dan labelkan semua kunci-kunci pendua, kunci simpanan asalkan bukan kunci rumah bini #2 suami.

4. Rekod insuran /takaful suami. Surat menyurat gadaian simpan dalam fail betul-betul. Lepas keadaan sudah tenang boleh telefon ejen untuk tuntutan insuran, jika rumah atas nama suami boleh claim MRTA (kot kalau tak silap)

5. Nombor telefon pejabat / majikan suami / bahagian sumber manusia. Kena maklumkan keadaan suami, tanya kelayakan perubatan suami ada ke tak dan jika majikan ada caruman insuran kelompok atau sebarang kemudahan sebagai pekerja mungkin mereka dapat membantu. Mereka juga boleh bantu untuk buat tuntutan Socso bagi swasta, JPA bagi penjawat awam. Kalau tak pun, telefon mereka dan minta mereka maklumkan kawan sekerja keadaan suami yang tenat dan minta doakan kesembuhan suami.

6. Surat tawaran kerja suami / baca klausa apa kemudahan cuti sakit yang layak / berapa bulan gaji akan dibayar dalam cuti sakit. Baru boleh rancang berapa lama boleh survive dengan duit yang tinggal, baru tahu mana nak rujuk rawatan susulan untuk suami.

6. Rekod hutang-hutang semasa, duit orang dalam tangan suami mana tahu suami bendahari kelab ke, surau ke, jiran tetangga ke. Kalau orang datang tuntut nanti taklah gelabah.

7. Hutang suami macam kereta, rumah, pinjaman koperasi ke apa-apalah / komitmen suami setiap bulan bayar macam maintanence ke, polis komuniti ke nanti boleh buat refinance atau terminate saja bila diorang tuntut hutang mana yang boleh untuk berjimat.

Simpan rekod dalam fail yang tersusun.

Skill Malam Jumaat

Ingat tau, bila kita susah masa itu baru boleh kenal siapa kawan siapa lawan sebenarnya. Tak mustahil saudara sendiri akan lari jauh-jauh dan mengelak dari menunjuk muka takut-takut kita mahu menumpang. Pesanan ini atas dasar pengalaman sendiri.

Isteri yang bijak adalah isteri yang ada harga diri, bersedia berkorban dan tidak takut bertindak untuk kepentingan anak-anaknya. Kalau suami perahsia sangat semua benda kepit celah ketiak dia, itu memang kena guna skill malam jumaatlah untuk pujuk. Tak sayang anak bini lah maknanya tu, jangan sampai anak isteri merempat di tepi jalan suatu hari nanti. Ayat seperti

“Sayang jangan risau, nanti kalau jadi apa-apa kat abang si polan-si polan akan tolong. Semua duit dan harta abang, geran-geran rumah, stable lumba kuda, kelab-kelab malam dia yang akan uruskan. Takyah fikir apa-apa ya, tenang-tenang aja”. (ni contoh)


“Setiap Sen Yang Kita Belanjakan Kepada Isteri  Itu Sedekah. Semakin Banyak, Semakin Murah Rezeki.” Inspirasi Perkongsian Suami Ini

Rumahtangga bahagia dan diberi keberkatan pastinya akan memberi keharmonian rumahtangga.

Salah satu cara keberkatan dalam rumahtangga, adalah seorang suami mesti tidak culas memberi nafkah kepada isteri. Barulah segala duit perbelanjaan rumahtangga sentiasa mencukupi.

Perkongsian seorang suami ini, Mohd Nazim Badruddin begitu inspirasi untuk dikongsi bersama. Biarpun nukilannya sekian lama namun relevan dijadikan peringatan diri.

Berborak dengan seorang kenalan, bercerita tentang masalah ekonomi. Katanya gaji beliau tak cukup. Nak buat kerja part time tak sempat. Duit beliau katanya cukup-cukup untuk dirinya je. Nasib baik isteri kerja, isteri banyak topup. Dia punya semput, sampaikan duit untuk isterinya pun tak bagi. Belanja rumah pun banyak isteri yang keluarkan. Dia nak kena menabung untuk simpanan hari tua katanya.

Pendapat saya, kesempitan rezeki itu mungkin bukan berpunca dari gaji, tapi cara perbelanjaan. Nafkah isteri tak terjaga dan hak isteri dinafikan. Menabung tu penting, tapi harus mengenalpasti apa yang lebih penting.

Hak isteri harus dijaga. Belanja yang paling bagus adalah kepada isteri. Setiap sen yang kita belanjakan kepada isteri adalah sedekah. Semakin banyak kita bersedekah, semakin murah rezeki.

Nabi SAW bersabda;
“Satu dinar yang engkau belanjakan untuk perang di jalan Allah SWT dan satu dinar yang engkau belanjakan untuk isterimu, maka yang paling besar pahalanya ialah apa yang engkau berikan kepada isterimu.” (HR. Bukhari-Muslim)

Kalau nafkah isteri zahir dan batin terjaga, urusan rumah tangga pasti aman. Cuba dulu berikan wang belanja untuk isteri, untuk kegunaan peribadi beliau, bukan hanya wang dapur. InsyaAllah kita akan nampak rezeki kita sebagai suami makin lapang. Dari keluar ke kedai kopi belanja kawan-kawan, baik kita belanja isteri dulu. Dah setel urusan isteri, barulah boleh nak belanja kawan-kawan. Kalau takde kawan nak belanja, ajaklah saya. Saya rela di belanja.

#TarbiahSentap
#PengurusAiSukaBazaar


“Saya Datang Nak Hiburkan Mereka, Tapi Kami Yang Terhibur Dengan Usikan Nakal & Kasih Sayang Mereka.” Luah Neelofa Ketika Melawat Pesakit Kanser!

Selebriti membuat kerja-kerja kebajikan baik melawat rumah anak yatim, orang susah mahupun menganjurkan jualan amal adalah perkara biasa yang kita lihat. Termasuklah juga membuat lawatan ke hospital bagi menghiburkan kanak-kanak yang sakit.

Neelofa antara selebriti yang berbuat demikian baru-baru ini. Biarpun sentiasa sibuk ke sana ke mari atas urusan kerja, namun anak kelahiran Kelantan ini berkesempatan ‘mencuri masa’ untuk berkunjung ke  Hospital Kuala Lumpur bagi melawat pesakit cilik yang menghidap kanser.

Antaranya adalah Adik Alif yang merupakan peminat setia Achey. bahkan, di dalam video yang dimuat naik oleh Neelofa di dalam komennya ada menyeru nama Achey memberitahu adik ini adalah peminat setianya.

Adik Alif turut mendendangkan lagu ‘Yang Teridah’ nyanyian Achey dan itu menimbulkan sebak di hati tetamu yang mendengarnya.

Menerusi kapsyennya, Neelofa amat berterima kasih kepada @lajuiceria kerana turut serta di dalam program csr khas ini.

“Saya gembira dapat menghabiskan hujung minggu dengan peminat sayang dan para pejuang kecil ini yang sedang  bertarung melawan kanser di HKL.

“Saya datang untuk menghiburkan mereka tetapi pada akhirnya menghiburkan mereka yang menghiburkan kita semua.”ujar Neelofa.

Paparan video yang dimuat naik oleh Neelofa mendapat pelbagai reaksi dari pengikutnya. rata-rata meluahkan prasa sebak dan terharu selain mendoakan semoga pesakit cilik ini diberi kesembuhan atas penyakit yang mereka hidapi.

Semoga Allah Memberi Kesembuhan

Bahkan, ada yang memuji penampilan Neelofa yang bagi mereka cukup manis dan seolah-olah ‘Neelofa’ yang dulu.

Neelofa Yang ‘Dulu’


Pendaftaran Online Murid Tahun 1 Dibuka Mulai 1 Mac 2020, Wanita Ni Kongsikan Caranya. Ibu Bapa Take Note Ni!

Bagi ibu bapa yang mempunyai anak-anak berumur 5 dan 6 tahun, jangan lupa untuk mendaftarkan mereka ke sekolah secara atas talian ya. Borang pendaftaran secara online akan dibuka mulai 1 Mac 2020 ini.

Berikut adalah info terperinci yang dikongsikan oleh Puan Munirah Jamaluddin untuk ibu ayah lebih alert mengenainya.

Anak anda layak untuk memohon kemasukan Tahun 1 sesi 2021 jika mereka lahir pada

Caranya begini :-

Permohonan online kemasukan darjah 1 ini adalah penduduk Semenanjung Malaysia.

Bagi penduduk Sabah dan Sarawak masih menggunakan borang pendaftaran manual.

Alert dengan website di mana pendaftaran secara online akan dibuka bermula 1 Mac 2020

Perlu print borang yang telah siap diisi nanti bersama dokumen yang diperlukan ke sekolah yang dipohon. Jadi boleh mula siapkan dokumen dari hari ini.

– sijil lahir anak (salinan + asal)
– kad pengenalan ibu bapa (salinan + asal)
– surat nikah / cerai (salinan + asal)
– bil yang mempunyai alamat tempat tinggal
– sampul surat standard dan setem
– laporan doktor dan kad OKU jika berkaitan
– semua dokumen salinan perlulah disahkan sebelum dihantar ke sekolah

Alert dengan tarikh semakan status permohonan. Jika berjaya, boleh proceed no 3 dan 4. Jika tidak, perlu buat rayuan segera.

Jangan lupa kongsikan dengan kawan-kawan yang anaknya bakal masuk Tahun 1 di tahun hadapan.

Yang umur 5 tahun pun dah boleh daftar sama untuk sesi 2022 nanti tau!


“Ayah Dalam Kereta Main Phone, Mak Sorang- Sorang Bawa Empat Anak Jumpa Doktor.”  Bergenang air mata baca kisah Ni!

Di dalam sesebuah rumah tangga harus saling memberi dan menerima  Tidak boleh sekadar satu pihak sahaja. Begitu juga dalam bab menjaga anak-anak. Janganlah sekadar meletakkan tanggung jawab itu pada isteri semata-mata. Lebih-lebih lagi jika anda mempunyai anak ramai.

Lokasi: Klinik Kesihatan (klinik kerajaan).

Seorang ibu menggendong bayi berusia sekitar 4 bulan. Kepala bayi masih terlentok-lentok belum pandai tegak sepenuhnya.

Di tangan kiri, si ibu memimpin anak lelaki berusia lebih kurang setahun setengah.

Di belakang mereka, berlari-lari seorang anak perempuan yang pada anggaran saya berusia 3 tahun.

Dan di belakang sekali, ada anak perempuan paling tua. Paling banyak pun umurnya mungkin 8 tahun.

Si ibu kelihatan sibuk sungguh. Ke sana ke mari membawa kad klinik anak-anaknya. Tudung si ibu sudah senget benget. Bahagian yang sepatutnya berada di dagu sudah jauh pergi ke pipi kanan.

Saya agak usia si ibu dalam 30 tahun. Tetapi kerana lelahnya mengurus anak-anak, kerana kesuntukan masa untuk berdandan dan menjaga badan, dia kelihatan jauh tua daripada usia sebenar.

Anak-anak merengek. Ada yang menjerit. Ada yang sudah terberak di dalam lampin. Terkocoh-kocoh si ibu membawa mereka ke tandas.

Sehingga namanya dipanggil berkali-kali untuk diperiksa suhu badan dan tekanan darah, masih juga tidak muncul.

Usai urusan di tandas, si ibu dan anak-anak terus bergegas ke kaunter pemeriksaan awal. Anak-anak masih merengek dan nampak tidak selesa.

Terdengar perbualan di antara si ibu dengan jururawat. Rupa-rupanya semua anak kecuali yang paling besar itu demam. Sudah 3 hari demam tidak kebah-kebah.

Ketika jururawat bertanya di mana suaminya, dia hanya tersenyum kelat.

Nombor giliran mereka dipanggil untuk ke bilik doktor. Anak perempuan yang paling tua (yang tidak demam ) duduk di kerusi sebelah saya. Saya hadiahkan senyuman. Dia kelihatan malu-malu.

“Datang naik apa ramai-ramai?”

“Naik kereta.”

“Ohh, masa mak bawak kereta, awak pegang baby ya. Bagus kakak.”

“Taklah acik, ayah bawak kereta.”

“Mana ayah?”

“Ayah ada tunggu dalam kereta. Main fon.”

Ohhh…

“Ayah tak nak tolong mak bawak adik-adik jumpa doktor ke? Kesian mak sorang-sorang bawak adik ramai.”

“Tak. Ayah tak suka dengar adik-adik menangis dan bising-bising. Ayah kata serabut. Ayah kata kakak dah besar boleh tolong mak.”

Allahu.

Cepat besar ya kakak. Banyak benda boleh tolong mak. Banyak sangat ??

#sharingutkpedomanbersama

#credittopuan Umi Nur Norza


“Tak Sempat Kongsi Video Hamil” Tom GV 9 Masih Tersenyum Sampaikan Berita Keguguran

Menimang cahaya mata sememangnya impian semua para suami dan isteri, namun siapalah kita untuk menolak takdir yang telah ditentukan. Baru-baru ini dikhabarkan penyanyi Gegar Vaganza musim ke-9, Tom mengalami keguguran semasa usia kandungan mencecah 3 minggu.

Tom yang ditemui oleh media berkata dia yang baru keguguran dua hari lepas tidak kesampaian berkongsi video kehamilannya kepada para peminat.

“Masa dapat tahu sedang hamil, saya dan suami ada buat video nak kongsikan kepada peminat tapi tiba-tiba saya mengalami pendarahan,” katanya.

Rata-rata netizen di ruangan komen Instagram Tom mendoakan serta kagum melihat ketabahan dan reaksinya ketika bercakap tentang keguguran yang dialaminya.

Menerusi video yang dimuatnaik di Instagram Story sebelum keguguran, Tom atau nama sebenar Raja Farah Afzal Raja Ikram menunjukkan detik bahagianya menyampaikan berita kehamilan kepada Fuad Rahman.

Terdahulu, Tom dan Fuad pernah menjalinkan hubungan cinta iaitu pada tahun 2005 namun terputus tahun 2010 dan kembali semula selepas masing-masing menjadi peserta program Gegar Vaganza musim ke-9.


Tak Nak Hilang Khasiat Garam, Ini Cara Menyimpan Dan Waktu Yang Betul Ketika Memasak

Garam adalah salah satu bahan yang wajib digunakan dalam masakan. Jika tak ada bahan ini, masakan jadi tidak enak.

Namun tahukah anda, jika salah penggunaannya dalam masakan, khasiatnya akan hilang. Nampak remeh. Tapi ia penting untuk kesihatan tubuh badan ini. Sebagaimana perkongsian Dr Fatimah Salim.

GARAM
Sejak dahulu lagi, garam telah menjadi bahan perasa dan pengawet dalam makanan dan minuman. Percaya atau tidak, rasa sedikit masin garam mampu memberikan rasa manis kepada buah, dan mengurangkan rasa pahit sayuran. Manakala penambahan garam kasar kepada makanan juga boleh memberikan tekstur unik dan sesasi ranggup kepada makanan.

Tahukah anda garam juga merupakan nutrisi sangat perlu untuk memastikan proses biologi badan berjalan dengan optimum?

YA. Garam penting untuk penyeimbangan cecair badan, dan memastikan sistem saraf dan otot badan kita berfungsi dengan baik.

Garam terbentuk daripada bahan kimia ionik iaitu natrium klorida (NaCl). Asasnya rasa masin garam adalah disebabkan oleh ion natrium (aka sodium), Na+ yang berinteraksi dengan reseptor masin pada lidah. Terdapat beberapa jenis garam iaitu, garam meja/ garam putih (table salt), garam batu (rock salt), garam kosher, garam merah jamu Himalaya/ garam pink (Himalayan pink salt), garam celtic dan garam hitam (black salt), dan garam laut (sea salt).

Antara jenis garam ini, yang sering dibandingkan adalah garam meja/garam putih dan garam Himalaya. Garam putih diperolehi daripada air laut dan dasar bumi. Garam ini melalui proses pemurnian untuk mengasingkan sebarang bahan asing. Setelah dimurnikan, garam putih biasanya ditambah dengan bahan penstabil natrium ferrocyanide, natrium aluminosilicate dan magnesium carbonate. Umumnya garam putih mengandungi 99.7% natrium klorida.

Garam pink Himalaya pula berasal dari kawasan perlombongan garam Khewra, berhampiran Himalaya, Pakistan. Garam pink mengandungi 98% natrium klorida dan 2% lagi mineral lain seperti potassium, magnesium, calcium, iron, zinc dan chromium.

Bergantung kepada tempat melombong, disebabkan tiada proses pemurnian, garam jenis ini ada potensi mengandungi pasir, juga logam toksik seperti merkuri, asenik dan plumbum. Perlu diketahui, warna pink pada garam ini disebabkan oleh mineral iron aka ferum yang teroksida, atau dalam bahasa mudahnya karat.

Jika dilihat pada kandungan natrium klorida garam putih dan garam pink, ia lebih banyak dalam garam putih. Maksudnya garam putih lebih masin. Maksudnya untuk menghasilkan rasa masin yang sama, jumlah garam putih yang perlu ditambah dalam masakan adalah sedikit jika dibandingkan garam pink. Kajian menunjukkan perbandingan kandungan minerals dalam garam putih dan garam pink adalah sangat sedikit.

Menariknya, garam putih juga ditambah dengan iodin. Di sesetengah negara, garam juga boleh ditambah dengan zat lain seperti asid folik, zat besi, florida dan diethylcarbamazine untuk menghalang penyakit yang berkaitan. Garam dijadikan sebagai bahan yang sangat berkesan untuk memberikan iodin kepada umum kerana ia tidak mudah rosak dan merupakan keperluan asas dalam memberikan rasa kepada makanan.

Sesungguhnya kekurangan iodin yang berpanjangan boleh menyebabkan muka menjadi sembab atau bengkak dan goiter. Ia boleh menyebabkan kerosakkan intelektual hingga terencat akal yang teruk di kalangan kanak-kanak dan hipotiroidisme (di mana pengeluaran hormon tiroid di bawah paras normal) pada golongan dewasa.

Umumnya iodin boleh diperolehi daripada pemakanan harian seperti kebanyakkan makanan laut seperti ikan, udang dan rumpai laut, produk tenusu seperti susu, yogurt dan keju serta telur.

Iodin ditambah ke dalam garam komersial biasanya berbentuk potassium iodate, potassium iodide, sodium iodate, atau sodium iodide. Jumlah yang ditambah adalah bergantung kepada pengeluar (5-25 mg/ kg garam). Bagi mengurangkan kadar kemeruapan iodin dan pengumpalan serta retakan pada struktur garam, ia juga ditambah dengan dextrose dan sodium silicoaluminate.

Pun begitu, keberadaan iodin yang ditambah dalam garam ini adalah bergantung kepada beberapa faktor termasuklah
• Jumlah iodin yang ditambah semasa proses pengiodinan
• ketidakseragaman taburan iodin dalam garam di antara batch dan setiap paket bungkusan.
• kehilangan/ degradasi iodin disebabkan oleh bahan asing seperti magnesium klorida, pembungkusan dan faktor persekitaran semasa pengendalian dan penghantaran.
• kehilangan iodin dalam garam boleh berlaku semasa penyimpanan paket yang telah dibuka disebabkan suhu persekitaran dan kelembapan yang tinggi melalui proses pengoksidaan dan pemejalwapan (sublimation).
• Jumlah iodin daripada garam juga akan berkurangan dalam proses memasak makanan.

CARA YANG BETUL DIGUNAKAN DALAM MASAKAN

Kadar kehilangan iodin dalam proses memasak adalah bergantung kepada kaedah memasak dan durasi garam dimasukkan dalam masakan. Semakin lama dan tinggi tekanan masakan yang digaram dimasak, semakin banyak iodin termusnah. Dapatan kajian menunjukkan kaedah memasak menumis seketika (1 minit 15 saat) adalah paling kurang jumlah kehilangan iodinnya (6.58%), manakala memasak dengan periuk tekanan tinggi selama 26 minit memusnahkan lebih daripada separuh kandungan iodin garam (51.08%). Untuk durasi masakan dengan kaedah memasak merebus, memanggang, menggoreng, dan penggunaan ketuhar gelombang mikro adalah masing-masing 40.24%, 10.57%, 10.40% dan 27.13%.

Ini jelas menunjukkan bagi mendapatkan khasiat iodin secara optimun daripada garam yang diiodin, kita perlulah memasukkan garam dalam masakan di akhir proses memasak. Garam juga perlu disimpan dalam bekas yang kedap udara untuk mengurangkan pengoksidaan iodin.

Kajian menunjukan, pengambilan garam yang berlebihan boleh mengurangkan kandungan kalsium tulang (osteoporosis), masalah buah pinggang and meningkatkan tekanan darah terutamanya kepada individu yang sensetif, berat badan berlebihan, berusia, dan penghidap darah tinggi. Pengambilan garam yang berlebihan juga dikaitkan dengan kanser perut.

Begitu bahaya garam berlebihan, kekurangan garam dalam badan (hyponatremia) juga mengancam kesihatan badan. Ini kerana garam mudah dikeluarkan daripada badan melalui sistem perkumuhan seperti kencing dan peluh. Kekurangan dalam badan boleh menyebabkan komplikasi seperti keletihan, kejang otot, masalah tulang dan serangan jantung.

Kesimpulannya, tidak kisah garam jenis mana pun yang anda ambil, pastikan bersederhana dan jelas tujuan. Ambil tahu tahap kesihatan dan keaktifan badan. Pastikan juga keperluan badan kepada iodin.

Sumber: ChM Dr Fatimah Salim, Ahli Kimia


“Ada Kata Jangan Rapat Sangat, Tak Elok, Tak Manis. Ada Kata Saya Masih Nakkan Norman.”  Dah 14 Tahun Berlalu,  Abby Abadi Luah Rasa

Abby Abadi menerusi laman Instagramnya meluahkan rasa sedih susulan keakrabannya bersama keluarga bekas suami, pelakon Norman Hakim sehingga kini masih menjadi persoalan di kalangan sesetengah netizen.

“Sambung lagi video raya pertama haritu dengan sedikit cerita supaya takde yang iri & berkata yang tidak-tidak ya. Dah 2022 dah ni, tolong ubah mentaliti.

“Dalam pada kami berbaik-baik, Allah izinkan raya bersama, berkongsi apa adanya, hidup aman damai penuh kasih sayang Lillahi Taala.

“Ada juga yang kata jangan rapat sangat, tak elok, tak manis, kenapa mesti nak raya sesama? Keluarga sendiri kan ada? Kenapa begitu kenapa begini.

“Banyak pulak persoalan ya? Baik pun dicari-cari pulak salah. Bila bergaduh? Suka? Tambah garam, tambah perisa supaya perang berpanjangan ya?,” tanya pelakon Gerak Khas itu.

Abby pada masa sama menjelaskan, mereka beraya bersama dengan keluarga masing-masing dan ia menjadi rutin setiap kali menyambut Syawal.

“Tahun sebelum ni ada artis persoalkan kenapa mesti nk raya dengan ex (bekas suami) bla… bla… Halluu! Tak nampak ke dengan anak-anak sekali dengan pasangan kami tu?

“Kami memang duduk berdekatan sangat. Bertahun-tahun dah mcm ni. Memang kemana-mana pun plan sesama sebab anak-anak ramai, bincang supaya semua dpt bersama. Apa yang jadi masalah sangat tu?

“Lebih tragis ada ramai yang komen kata saya masih nak kan Norman, aiyoooo! Dah 14 tahun berlalu, sudahlah tu.

“Mari sama-sama bersihkan hati. Doakan yang baik-baik untuk semua agar kita sentiasa hidup dalam redhaNya, doakan kita & kami dapat terus sebagai satu keluarga hingga ke Syurga FirdausiNya.

“Buat baik & berbaik-baik. Allah lah sebaik-baik penilai,” tulisnya lagi.


Cucu Bawa Beli Baju Raya, Gelagat Atuk & Nenek Ini Curi Tumpuan Warganet!

Siapa di sini masih lagi dikurniakan atuk dan nenek? Teringat masa kecil dulu atuk dan neneklah yang suka melayan permintaan dan kerenah kita selain dari ibu ayah.

Atuk dan nenek merupakan insan yang sangat istimewa, tidak semua orang berpeluang untuk meluangkan masa bersama mereka.

Oleh itu, sesiapa yang masih mempunyai atuk dan nenek sebaiknya melayani mereka dengan penuh kasih sayang.

Baru-baru ini, tular satu video di aplikasi Tiktok seorang cucu membawa atuk dan neneknya membeli belah baju raya.

Sepanjang waktu di luar itu, pelbagai ragam dan gelagat yang dipamerkan oleh atuk dan neneknya yang mencuit hati orang ramai yang menonton perkongsiannya.

Cara cucu melayan karenah kedua orang tua itu turut mendapat pujian netizen di mana dia dilihat membantu atuknya menyarung baju baru dan melayani mereka dengan mesra sekali. Gelaran ‘old man’ yang diberikan oleh cucunya itu juga mengundang tawa.

Video yang berdurasi 54 saat itu meraih 1.3M tontonan dan meninjau di ruangan komen, rata-rata orang ramai suka melihat gelagat atuk dan nenek itu. Tidak ketinggalan, ada juga yang berkongsi rasa sedih dan rindu atuk dan nenek masing-masing yang sudah tiada.

Jom tonton kisah Hikayat 1001 Malam yang dibawakan oleh Bintang Kecil.

Agak-agak, menu apa yang best eh kat Jollibee? Haa meh tengok Zira Review!

Bulan puasa ni masa untuk kita tambah pahaladengan membuat amal ibadah. Jom didik jiwa mendekati keluarga sakinah.

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!


Redakan Batuk Kering, Selesema & Sakit Kerongkong Anak-Anak Dengan ‘Chinese Pear Soup’

Kekurangan air dalam tubuh badan selain keadaan cuaca yang tidak menentu  menyebabkan sebahagian daripada kita mudah menghidap penyakit batuk,selesema dan sakit kerongkong.

Selain perubatan moden, ia juga boleh diredakan melalui cara Perubatan Tradisional Cina yang cukup popular diamalkan di negara China dan Korea terutama pada musim luruh.

Menerusi perkongsian oleh Jes Tham, beliau berkongsi tiga resipi yang boleh dicuba mengikut pilihan citarasa untuk atasi penyakit ini.Berkesan atau tidak ia bergantung pada kesesuaian tubuh badan dan antibodi individu, namun tidak salah untuk kita mencuba.Mana lah tahu serasi!

Resipi 1
Bahan-Bahan:

2-3 biji Korean Pear / Pear biasa yang berwarna kuning sahaja

Gula Batu secukup rasa

Sedikit Goji Berries

2 sudu besar White Chinese Almonds. (Jika guna Loh Hon Kor lebih efektif)

1-2 kuntum Fungus Putih

500 ml air

*Cara Membuat :

1.Rendam Fungus putih sampai kembang dan lembut.

2.Kupas kulit buah pear, potong separuh dan buangkan bijinya.

3.Sediakan mangkuk besar atau loyang untuk buat kukusan.

4.Masukkan semua bahan-bahan dan kukus selama 30-60 minint.Lagi lama lagi bagus.

Resipi 2
Bahan-Bahan:

Korean Pear

Gula Batu / Honey

Air dan Goji Berries

Resipi 3
Bahan-Bahan:

Korean Pear

3 keping halia

Gula Batu / Honey

Air dan Goji Berries

*Cara memasak untuk resipi 2 dan 3 sama seperti resipi 1.

Info Ekstra:

Walaupun Buah Oren, Pear, Epal adalah antara buah-buahan yang sejuk dan boleh mengakibatkan batuk. Namun, apabila sudah di masak, ia adalah disebaliknya.

Kepada anda yang selalu amalkan makan Goji Berries, boleh tambahkan didalam sup ini sebagai minuman harian.

Selamat mencuba!

Sumber Facebook: Jes Tham


Cermin Tingkap Kereta Tersangkut ‘Stuck’, Lelaki Kongsi Tips, Guna Alat Ni Saja, Senang Rupanya!

Tidak dinafikan era pandemik ini, segala perbelanjaan kena berjimat cermat. Oleh sebab itu ramai yang lebih suka menyimpan wang untuk simpanan jika berlaku kecemasan.

Bagi yang mempunyai kenderaan lama atau sudah berusia lebih 10 tahu masih kekal mengunakannya. Sesuai dengan kehidupan sekarang asalkan cukup makan pakai. Tidak semua orang mampu untuk membeli kenderaan baru.

Namun, kenderaan lama ini ada liabilitinya. Sudah tentu ada kos pembaikian sesebuah kereta kadang-kadang memeranjatkan kita hingga ada mencecah RM700-800.

Namun, tidak semua bahagian kereta yang rosak perlu dihantar terus ke bengkel. Jika boleh DIY kita buat sendiri. Bagi yang menghadapi masalah cermin tingkat kereta ‘stuck’ boleh ikuti tips yang diberikan oleh lelak ini. Memang jimat, hanya beli semburan cermin tingkap dah tak tersangkut.

Kereta dah 10 tahun, cermin tingkap tak boleh turun.

Baru-baru ini kereta Proton Saga BLM yang saya beli 10 tahun lepas mengalami masalah cermin tingkap yang tersangkut. Susah untuk naik atau turunkan cerminnya.

Maklumla kereta dah lama memang patut ada masalah. Saya bawa kereta ke bengkel kereta untuk bertanya tentang masalah cermin tingkap saya ini.

Simptom ini telah lama ditunjukkan tapi saya buat tak tahu sahaja sehingga
pada suatu hari tu, cermin sebelah pemandu tersebut telah terkeluar dari “landasan” sepatutnya. Habis terus bengkok tapak landasan cermin tersebut.

Saya nak cakap pun tak berapa paham sangat. Jom tengok je lah gambar.

Mekanik itu berkata, motor power window ni memang sangat kuat sehingga boleh menyebabkan bengkok tapak tersebut.

Disarankan untuk tukar baru sebab besi kalau telah mula bengkok, pada masa akan datang boleh bengkok lagi. Sebab besi tu dah lembut.

Walaupun tapak cermin tersebut telah ditukar, cermin
tingkap kereta saya di bahagian depan kiri dan kanan masih ada masalah berat untuk turun dan naik.

Guba semburan pelincir

Mekanik kata ini masalah getah pada tingkap saya dah keras dan ketat untuk cermin tersebut bergerak turun dan naik. Mekanik mencadangkan saya cari pelincir cermin untuk menyelesaikan masalah ini.

Boleh cari pelincir ini di kedai aksesori kereta. Memang ada jual pelincir khas untuk getah dan mesra pada getah. Kedai yang saya pergi ni dah habis pula pelincir cermin ni.

Jadi, saya cari pelincir getah tersebut di DIY. Akhirnya jumpa jenama ini. Lihat gambar seperti di bawah:

Alhamdulillah memang berkesan la auto silicon spray ni. Cermin kereta saya tidak stuck lagi. Turun naik dia sangat smooth seperti cermin kereta baru pula. Lancar je..Serius sangat suka.

Label di botol ada tulis “Lubricantes, Cleans, Protects Auto Part”. Sesuai di gunakan untuk joint seperti pintu-pintu, bonet, turun naik tingkap yang perlahan atau stuck, stop kan bunyi bising pada tali kipas kereta, melindungi bateri terminal dan macam-macam lagi kegunaan.

Boleh dikatakan ia serba guna lah.

Yang paling baik sekali ia sesuai dan mesra pada permukaan getah sebab tujuan utama saya beli adalah untuk di gunakan pada getah cermin tingkap.

Saranan penggunaan adalah sembur pada tempat sepatutnya sekali dalam masa 5-6 minggu. Wow!! Anda boleh bayangkan tak?? ini pertama kali saya sembur dalam masa 10 tahun. Patut la boleh stuck cermin kereta saya.

OK saya dah insaf.

Jadi kepada anda di luar sana yang jahil bab-bab kereta seperti saya ni, kalau boleh jangan tunggu cermin itu tersangkut baru nak perbaiki. Elok kita sembur sahaja lubrikan ini seperti saranan.

Sekadar berkongsi.


“Berhenti Lorong Kecemasan, Bateri Kereta Rosak.” Maut Dirempuh Treler, Suami Hilang Isteri & 8 Anak Sekelip Mata

Allahu berat mata memandang, berat lagi bahu memikulnya. Apalah daya seorang suami dan ayah bila mana insan yang disayangi pergi buat selama-lamanya.

Segalanya berlaku sekelip mata apabila kenderaan yang dinaiki sekeluarga dirempuh Treler. Akibatnya isteri dan 7 anak meninggal dunia ditempat kejadian akibat terperosok dibawah treler.

Menerusi laporan Berita Harian, polis sudah mengenal pasti 10 individu maut dirempuh treler ketika berhenti di lorong kecemasan.

Mangsa yang meninggal dunia adalah Norul Naziah Buyong, 37, dan lapan anaknya berusia antara 10 bulan hingga 16 tahun dilaporkan menaiki Proton Wira dipandu suaminya Abdul Razak Majit, 50, yang cedera ringan.

Lapan anak Abdul Razak yang maut dalam kemalangan itu adalah Muhamad Raid Fathi, 10 bulan, Puteri Nur Ain Syalwana, 3, Muhamad Hidayat Hakimie, 7, Muhamad Rolkaizat Rezky, 9, Muhamad Aizat Shazwan, 10, Razatul Aliah, 16 dan Muhamad Razarul Amin, 17.

Seorang lagi mangsa yang maut adalah seorang mekanik, Muhamad Rahimi Rolex, 27, yang mana ketika kejadian memandu kereta jenis Proton Wira, datang untuk membantu menghidupkan bateri kereta dipandu Abdul Razak.

Jurucakap Jabatan Siasatan dan Penguatkuasaan Trafik (JSPT) Bukit Aman, berkata semasa kejadian keadaan permukaan jalan lebuh raya tiga lorong sehala menghala ke Shah Alam licin akibat hujan lebat.

“Sebuah lori yang datang dari arah belakang secara tiba-tiba gagal dikawal dan merempuh tiga kereta berkenaan yang sedang berhenti di lorong kecemasan.

“Pada masa sama lori berkenaan menyeret kereta Abdul Razak ke kanan lebuh raya sehingga menyebabkan sembilan ahli keluarganya dan Muhamad Rahimi maut ditempat kejadian,” katanya.

Seorang mangsa yang cedera parah serta dua cedera ringan dihantar ke Hospital Shah Alam, untuk rawatan.

Setakat ini pihak polis sedang menahan pemandu treler terbabit untuk siasatan lanjut. Individu yang menaiki treler tidak cedera dikenali Mohd Khairol Kamal Abdullah, 45; serta dua anaknya Haiqal Haziq, 19; dan Hafiey Hamziey, 14.

Hasil ujian air kencing dan ujian pengambilan alkohol juga mendapati pemandu lori terbabit bebas dari dadah dan alkohol.


Ini Panduan Ibu Bapa Kena Alert Bila Uruskan Anak Waktu PKP Di Lanjutkan. Boleh Follow.

Apabila perintah kawalan pergerakan dilanjutkan sehingga 14 april 2020, ia memberi kesan kepada pelbagai pihak daripada pelbagai sektor.

Bukan sahaja ia memberi kesan kepada ekonomi negera tetapi juga kepada anak-anak kita. Pelajaran mereka ditangguhkan PKP ini. Bagaimana pun, pihak sekolah telah mengambil inisiatif dengan mengadakan kelas online dan memberi ‘homework’ melalui grup whatsapp sekolah.

Menerusi perkongsian Rahima Dahlan menyediakan panduan kepada ibu bapa menguruskan anak dalam tempoh KPK yang dilanjutkan sehingga 14 April 2020.

Ikuti perkongsian ini.

REMAJA DAN WABAK COVID-19

Wabak COVID19 yang melanda pastinya memberi cabaran yang hebat kepada golongan remaja yang perlu berada di rumah sepanjang Perintah kawalan pergerakan (PKP). Kanak-kanak mungkin merasa gembira dan teruja kerana ibubapa sentiasa ada bersama mereka di rumah namun situasinya mungkin berbeza bagi remaja seperti yang kita tahu, sangat mementingkan aktiviti bersama kawan-kawan, sudah tentunya tempoh PKP sukar untuk dilalui oleh mereka.

Sebagai ibubapa, berikut dikongsikan sedikit panduan ringkas bagaimana menguruskan anak remaja dan dewasa yang kini berada di rumah dalam tempoh ini.

MEMAHAMI DAN MENGIKTIRAF EMOSI

1. FAHAMI – cuba memahami keresahan dan kekecewaan yang dihadapi kerana tidak dapat keluar berjumpa rakan sebaya, tidak dapat melakukan aktiviti seperti biasa di sekolah atau bermain bersama-sama. Sekiranya anak remaja mula mengeluh dan menunjukkan emosi dan tingkahlaku negatif kerana perlu mematuhi arahan PKP, sebaiknya cubalah untuk berkomunikasi dengan mereka secara berseorangan.
2. TERIMA EMOSI – maklumkan kepada anak remaja bahawa anda tahu dan sedar perasaan kecewa mereka kerana tidak dapat berjumpa rakan pada masa ini. Anda juga terima dan sedar bahawa situasi ini sangat mencabar bagi semua orang termasuklah mereka. Terima emosi yang dirasai, “it’s okay” untuk rasa risau, takut, kecewa atau marah pada masa ini.
3. DENGAR dan IKTIRAF EMOSI – beri ruang untuk mereka luahkan emosi, dengar apa yang ingin diluahkan, iktiraf emosi mereka dan berbincang dengan mereka bagaimana untuk jadikan situasi ini lebih baik dan bermakna.
4. BANTU MEREKA MENYEDARI DAN MEMAHAMI SITUASI WABAK (KEPENTINGAN JARAK SOSIAL & KPK) DARI PERSPEKTIF NILAI DAN TANGUNGJAWAB SOSIAL. Bantu mereka memahami proses ini dari sudut pandang yang lebih luas. Ibubapa mungkin boleh mencuba dengan bertanya kepada mereka:

• “Ibu tahu awak nak jumpa kawan. Ibu tahu awak bosan dan tiada kawan di rumah
• Ibu harap awak boleh sedar dan nampak dengan jelas yang semua orang (termasuk awak) perlu memainkan peranan dalam menghadapi wabak ini. Apa-apa tindakan (seperti keluar rumah) boleh mempengaruhi situasi ini.
• Ibu nak tahu juga, apa yang awak fikir dan risaukan dengan situasi ni?
• Siapa yang awak boleh bantu dan siapa yang mungkin terancam? Macamana awak boleh gunakan kebolehan dan kemahiran yang awak ada untuk bantu masalah wabak sekarang?
• Di masa akan datang pastinya anak-anak dan keluarga awak akan bertanya apa yang awak buat sewaktu wabak ini, jadi apa yang awak nak beritahu nanti pada mereka?”

5. BANTU TENANGKAN MEREKA – Boleh merujuk kepada link yang berkaitan.
6. FIKIRKAN ALTERNATIF – Mungkin boleh diberikan ruang menggunakan interaksi media sosial pada ketika ini, galakkan mereka untuk lebih kreatif bagaimana untuk berinteraksi dangan rakan mereka di media sosial.

CARA KOMUNIKASI

1. Gunakan ayat yang tidak berbunyi mengawal atau mengarah (non-controlling, non-directive)
2. Cara yang lebih baik ialah bertanya pada mereka soalan terlebih dahulu sebelum menyuruh mereka melakukannya. Remaja akan merasa mereka masih mempunyai kawalan terhadap apa yang perlu dilakukan dan ini secara tidak langsung membantu memberikan motivasi dan semangat untuk melakukannya. Contoh:

“Apa rancangan awak hari ni?”
“Apa rancangan awak hari ni untuk siapkan kerja sekolah online tu?”
“Ada apa-apa ke yang ibu boleh bantu untuk awak buat aktiviti senaman hari ni?”

BANTU PEMBELAJARAN ATAS TALIAN

1. Memberikan mereka peluang untuk menguruskan diri sendiri, kerja sekolah dan tanggungjawab mereka tanpa leteran dan bersifat kawalan. Namun perlu ditekankan bahawa ibubapa perlu mempunyai “expectation” yang jelas atau mewujudkan struktur dan sokongan bagi memastikan mereka dapat berfungsi dengan baik di rumah pada waktu ini.
2. Bincang bersama mereka dan wujudkan jadual (yang realistik) bagi memastikan proses pembelajaran berjaya dilakukan dalam tempoh yang telah ditetapkan. Jadual tersebut termasuklah waktu rehat, waktu bersama rakan (dimedia sosial) dan aktiviti lain seperti bersenam, menonton TV dan bermain games. Prinsip utama ialah lakukan kerja terlebih dahulu sebelum mendapat ganjaran dengan sesuatu yang disukai. Proses pembelajaran atas talian ini mungkin tidak seefektif belajar di sekolah atau kampus namun ianya sedikit sebanyak dapat membantu buat masa ini.

LIBATKAN MEREKA MEMBANTU KERJA DI RUMAH
Mereka dapat membantu dalam menyediakan makanan dan membersihkan rumah. Maklumkan kepada mereka untuk sama-sama membantu kerja rumah. Melayan adik dan bermain bersama mereka dengan baik juga sangat membantu mengurangkan tekanan di dalam rumah disamping membantu mengurangkan gangguan sewaktu ibubapa perlu bekerja dari rumah. Minta mereka fikirkan aktiviti yang menyeronokkan untuk dilakukan seisi keluarga.

KEKALKAN CARA HIDUP SIHAT
Bantu remaja kita mengekalkan cara hidup sihat ketika waktu mencabar ini. Tidur yang mencukupi, makan makanan yang seimbang dan melakukan senaman setiap hari dapat membantu untuk menjadi lebih tenang. Rutin harian seperti waktu tidur dan bangun sangat mustahak bagi memastikan mereka memperolehi mood yang positif dan dapat meningkatkan keupayaan belajar.


Beli Barang Emas, Jangan Suka-Suka Nak Pajak Je. Lelaki Ini Kongsi Sebabnya.

IKUTI PERKONGSIAN INI.

UNTUNGKAH PAJAK EMAS DI AHRAHNU INI?

1. Jika ada yang datang dan jual emas pada kita dengan ayat.

“Alah… Sesak sesak nanti boleh pajak di Ahrahnu.” ia bukan saranan yang bijak kawan kawan.

2. Kedai pajak biasa, hanya beri nilai 30% dari nilai emas tersebut . Ahrahnu lebih baik, memberi pinjaman 65% -70% dari nilai barang kemas tersebut.

Maka ramai tidak kekedai pajak gadai lama lagi dah sekarang. Apatah lagi kita mula faham mana halal, mana haram.

3. Kadar UPAH yang Ahrahnu kenakan adalah dari NILAI EMAS kita ada dan bukannya dari JUMLAH PINJAMAN.

Dekat disini ramai yang terlepas pandang.

4. Katakan gelang emas 916 ‘bling bling’ kita bernilai RM10,000 . Kita hanya dapat pinjaman 65% iaitu RM6,500 sahaja.

5. Caj upah simpan adalah RM0.85 setiap RM100, jadi 0.85/100 x RM10,000 = RM85 sebulan . Jika kita ‘Menyimpan’ di Ahrahnu selama 6 bulan?

“Ishhhh kenapa RM0.85 x RM10,000 . Kami pinjam RM6500 sahaja”?

Memang begitu model kiraannya kawan! Hebat bukan model perniagaanya?

6. Bagi pinjaman bernilai RM6,500 ini kadar upah yang dikenakan adalah RM85 x 6 bulan = RM510. Jika setahun adalah RM1,020.

7. Kadar faedah yang dikenakan adalah 7.85% bagi tempoh 6 bulan dan jika setahun adalah 15.7% setahun!. Dah sama dengan kad kredit yang kita kena.

(RM510/RM6,500 x 100% = 7.85%)

8. Kadar ini sangat tinggi sebenarnya. Itu baru faedah upah simpan belum bayar duit hutang RM6,500 lagi.

9. Jika ada yang ajarkan belilah emas dan letakkan di Ahrahnu duitnya digunakan sebagai deposit rumah.

Atau

Duit itu letak dalam ASB atau Tabung Haji, dapat duit beli emas lagi. Itu semua cadangan tidak pintar namanya.

JANGAN LAKUKAN.

10. Tahukan kita bahawa dengan pajak emas di Ahrahnu juga, ia akan keluar dalam rekod CCRIS bahawa kita sebagai orang yang kurang kemampuan dalam kewangan.

Bank akan pandang kita sebagai lelaki yang gagal urus wang. Nak buat loan rumah jadi susah.

Emas adalah penyimpan nilai yang sangat baik. Simpanlah emas 30% dari aset kita. Bukannya beli untuk diletakkan di Ahrahnu kawan.

Belilah emas secara bijak, bukan kena pijak.


Derita Penyakit Kanser Peritoneal Tahap 4, Pelakon Wafa Abdul Kadir Menghembuskan Nafas Terakhir. Al Fatihah!

Selepas 5 tahun menderita kanser, pelakon popular era 1990-an, Wafa Abdul Kadir, 52, meninggal dunia di rumahnya di Petaling Jaya, Selangor, awal pagi tadi.

Allahyarhamah Wafa dilapor menghembuskan nafas terakhir kira-kira jam 1 pagi tadi dengan meninggalkan suami, Tajul Faizal Tamimuddin, 52, dan beberapa anak.

Berita pemergian pelakon filem Azizah The Legend itu turut dikongsi sahabatnya, Datuk Tuan Asmawi Tuan Umar, dalam laman Facebook.

Jenazah arwah akan dibawa ke Masjid At-Taqwa, Taman Tun Dr Ismail, di sini, untuk disembahyangkan sebelum dikebumikan di Tanah Perkuburan Islam Bukit Kiara sebelum solat zohor.

Februari lalu, Majalah Keluarga ada menyiarkan kisah Allahyarham yang menderita penyakit  penyakit kanser tahap empat.

Anak kepada bekas Mufti Wilayah Persekutuan, Tan Sri Abdul Kadir Talip sebelum ini dilaporkan mengidap kanser ovari dua tahun lalu. Kini beliau berdepan kanser peritoneal yang jarang berlaku.

Sebelum ini Allahyarham dilaporkan tidak berupaya untuk bergerak akibat penyakit tersebut. Perkembangan terbaru pelakon berkenaan dikongsikan oleh Penasihat Agama dan Media Persatuan Pengguna Islam Malaysia (PPIM) dan Konsultan Perawatan Islam, Ustaz Tuan Asmawi Tuan Umar menyatakan pelakon yang beliau panggil dengan gelaran Kak Long itu itu pasrah menempuhi kehidupannya meskipun menahan kesakitan dan tidak berupaya untuk banyak bergerak.

Pada Hari ini 3 Feb 2019,sekitar jam 3.15 petang saya mendapat panggilan daripada Hibah aka Hibatullah Tan Sri Ab Kadir adik kepada Kakak Angkat saya Wafa Tan Sri Ab Kadir,53 @wafaabdulkadir . Justeru sebenarnya banyak kali saya telah cuba dihubungi tapi memandangkan terlalu banyak komitmen,saya terlepas pandang untuk menghubungi mereka semula. Pada kesempatan petang yang agak lapang sedikit, saya menghubungi Kak Long,daripada perbualan telefon dengannya,beliau memberitahu ” badan kak long terlalu lemah,doakan kak long agar pergi dalam husnul khatimah..”.

Terdengar kata kata kak long tanpa disedari air mata saya mengalir deras,beliau meminta agar saya datang untuk tolong bantu apa yang patut. Pasti saya akan datang esok..memandangkan jadual hari ini agak padat sehingga malam.
Saya mohon warga netizen,yang baik lagi mulia hatinya untuk sama-sama berdoa ke hadhrat Allah SWT agar Allah SWT terus mengurniakan rahmat serta memandang kasih buat Kak Long.
Saya merayu kepada semua bagi pihak dirinya.

Wafa diduga berturut-turut bermula pada 2013, akibat kemalangan jalan raya melibatkan pembedahan membetulkan tulang leher sehinggalah disahkan menghidap kanser ovari dua tahun lalu dan yang terkini, kanser peritoneal.

Wafa pada awalnya mendapat simptom kanser pada penghujung tahun 2014.

Beliau pernah berjumpa pakar tulang yang mengesahkan tiada punca daripadanya, lalu dia pergi mendapatkan pakar sakit puan.

Dari situlah beliau dikesan ada kanser ovari yang sudah merebak ke beberapa bahagian termasuk ovari, uterus dan saluran fallopian.


Amal Ramuan Ni Untuk Hilangkan Lemak Di Perut!

Melihat perut yang buncit dek kerana lemak yang tertumpu pada bahagian perut tentunya membuatkan wanita tidak suka melihatnya.

Tidak mahu terus dihimpit perasaan tidak puas hati dengan keadaan fizikal, alangkah bagusnya jika diusahakan dengan petua ini disamping amalkan gaya hidup sihat dan aktif.

RAMUAN UNTUK HILANGKAN PERUT BUNCIT

Masalah perut buncit ini memang sukar untuk dielakkan. Sebenarnya senang sahaja, jaga pemakanan, diet yang sihat , insyaallah anda boleh atasi masalah tersebut. Kalau selama ni cuba pelbagai produk tetapi masih belum menjadi, Nah! Kami ada petua tradisional punya nak kongsi dekat korang.

Bukan untuk perut buncit sahaja, petua ini juga elok untuk dalaman wanita. Jadi, nak nampak cantik, hensem kena korbankan sikit citarasa anda ya. Apa yang kami nak kongsi ni adalah sejenis minuman, haaa boleh minum ke tidak? Apa rasa air ini ek? Jom usha!

Bahan-Bahan:

Halia
Serai
Kunyit
Manjakani

Kuantiti, saya agak-agak saja setiap kali buat.Tetapi halia kena banyak dari serai. Untuk dalam gambar, halia dalam 3 inci, 4 ketul. Serai 4 batang, kunyit 1 inci, manjakani 5 biji.

Tumbuk separuh hancur. Manjakani tak perlulah ditumbuk. Tutup dan rebus dengan api yang kecil dalam tempoh sejam sampai air dah menjadi pekat.

Minum pagi sebelum sarapan dan malam sebelum tidur. Nak sedap? Campurlah dengan madu sesudu kecil. Balance, simpanlah dalam peti ais.

Selamat mencuba

Sumber : AzmaNizam Naa Jamian via Pesan Bonda


Buat Itu Ini Semua Menjadi, Rupanya Jenis Tak Berkira, Kisah Ahli Keluarga Wanita Ini, Bikin Netizen Inspirasi.

Kehidupan ini penuh cabaran sebelum menumpuh kejayaan yang diidamkan. Selain doa, keberkatan hidup juga mempengaruhi sesuatu pencapaian itu.

Begitu juga jika berbuat baik dengan ibu bapa, rajin bersedekah dan mengembirakan ahli keluarga tanpa berkira. Ini adalah antara penyebabkan rezeki itu melimpah ruah. Apa yang dibuat, pasti menjadi.

Kisah ini bukan untuk mendabik dada, namun secara tersirat ia mendidik naluri bahawa memuliakan ahli keluarga itulah menjadikan segala urusan menjadi lebih mudah dan diberkati.

Ikuti perkongsian ini. Moga muhasabah diri.

Adik ipar saya. Dengan laki dia. Laki dia adik lelaki saya lah.
Masa PKP ni dia struggle teruk sebab bisnes tadika dia tak boleh jalan. Mana nak bayar pengasuh. Mana nak bayar sewa. Mana nak bayar bil semua.
Tapi tak pernah satu hari saya dengar dia merungut susah.

Dia mulakan langkah cari duit nak cover segala benda tu dengan buat live jual beg. Beg tangan. MasyaAllah. Banyak orang order. Saya ingat dulu kalau pergi rumah dia, nak tidur kena duduk. Penuh beg dalam rumah.

Oleh sebab banyak sangat post di JNT, dapat la jadi customer VIP. Dapat beg, plastik, resit, mesin. Dah asyik muka dia je post kat JNT tu, rezeki lain pulak datang.

Owner JNT tu ajak dia share. Bila nampak benda tu jadi, sekarang dia nak bukak dah JNT sendiri.

Saya belajar satu benda dari dia. Berani. Dan tak tunggu. Nak buat, buat je. Tapi sungguh. Apa yang dia buat sentiasa menjadi.

Nak kata pergi kursus motivasi jerit-jerit ‘Saya berjaya!’, Saya cemerlang!’. Takda.
Nak kata pergi kursus kesedaran nangis-nangis dan tepuk bahu orang sebelah yang entah siapa kita pun tak kenal. Takda.

Nak kata pergi bayar 3-4 ribu panggil coach latih dia berniaga. Takda.
Nak kata berkawan dengan circle-circle bisnes belaka. Takda. Kawan dia adik saya tu je lah ke mana-mana. Hari minggu tak saya ke sana, dia ke sini. Begitu je.

Tak Berkira rahsia rezeki melimpah ruah.

Tapi tiga benda saya lihat pada dia.

Pertama.
Dia taat pada adik saya. Tak pernah tinggi suara. Tak pernah kata apa. Tak pernah minta apa. A adik saya kata, A lah kata dia. Sibuk buka JNT ni sorang-sorang sebab adik saya kena operasi, pun takda membebel apa.

Kedua.
Dia sangat taat pada mak ayah. Mak ayah dia. Dan mak ayah saya. Mak saya sekarang tinggal di rumah dia. Mak nak makan apa. Sedia. Mak order apa. Ada. Tak banyak gaduh. Diam tak bunyi apa.

Ketiga.
Dia suka belanja adik beradik. Belanja anak sedara. Kalau datang takda lauk udang, tak sah.”Ni Maya suka ni”, dia ingat. Sikit tak kedekut. Hari jadi siapa pun semua dia akan sibuk nak rai.

Saya kira begitulah hidup ni. Kadang bukan benda teknikal sangat yang buat kita berjaya. Buat ni jadi ni. Buat tu jadi tu. Tapi benda paling penting dalam hidup ialah…keberkatan.
Suami. Mak ayah. Adik beradik.

Buat baik dan menyenangkan hati orang terutama kaum keluarga sendiri, sungguh Tuhan janji. DIA akan balas kembali. Lepas tu jangan merungut. Jangan salahkan apa-apa. Dan sesiapa. Jalan terus. Dia mengajar saya jadi kuat. Dan ikhlas.

Esok JNT dia dah nak launch. Saya doakan JNT dia boleh buka banyak cawangan. Dan diberikan dia seterusnya kejayaan. Dunia akhirat.


“Belum Rezeki  Dapat Baby, Boleh Kumpul Emas.” Empat Tahun Kahwin, Wanita Ni Kongsi Hasil Minat Suami Kumpul Emas!

Setiap orang memiliki minat dan hobi masing-masing. Ada yang hobinya memerlukan modal ribuan ringgit, ada juga yang tak perlu keluar belanja mahal.

Biasanya kalau sebut barangan kemas, ia cukup sinonim dengan kaum wanita. Ibarat irama dan lagu yang tak boleh dipisahkan. Namun perkongsian ini agak ‘unik’. Yang suka mengumpul barangan kemas adalah sang suami.

Menurut Noraina Raena, sebelum berkahwin dia langsung tidak berminat dengan emas. Semuanya berubah selepas mendirikan rumah tangga memandangkan suaminya sangat suka dengan emas.

Menerusi perkongsiannya di laman facebook, empat tahun mendirikan rumah tangga, Noraina berjaya mengumpul pelbagai rekaan barangan kemas.

Suami sy kata cukup 1kg stop tau , no more gold transaction ! 🤣🤣🤣 . Storynya kumpul dr hasil perkahwinan dekat 4 tahun . Belom ada rezeki nak dpt baby , tetapi ada rezeki boleh kumpul emas .
Sebelom kawen sis lgsg tak minat dgn emas pon , di sebabkan suami suka dgn emas , so inilah hasilnya ❤ …

Seronok kan kalau dapat suami yang suka menghadiahkan isteri dengan barangan kemas sepertimana perkongsian ini, tetapi bagi pasangan yang tidak boleh berbuat demikian, jangan cemburu atau kecewa.

Kebahagian dalam rumah tangga bukan terletak pada kemewahan wang ringgit atau emas, sebaliknya bagaimana suami isteri saling melengkapi antara satu sama lain. Kalau mampu, bolehlah manjakan pasangan dengan emas kan.

Kredit: Noraina Raena


“Pernah Selamatkan Kawan Tenggelam.” Umur 3 Tahun Dah Pandai Berenang, Puteri Sarah  Kongsi Pencapaian Anak

Ibu mana yang tidak terharu dan gembira melihat perkembangan anaknya, demikian juga dengan Puteri Sarah Liyana.

isteri kepada Syamsul Yusof baru-baru ini berkongsi perkembangan anak sulungnya Syaikhul Islam yang kini berusia 5 tahun semakin mahir dalam aktiviti berenang.

“Syaikhul budak yang suka swim”

“Alhamdulillah, Syaikhul start pandai swim dari umur 3 years old .”

“Then at the age of 4 Sarah hire coach bagi Syaikhul pandai lagi.”

Anak sulung kepada pengarah filem terkenal, Syamsul Yusof akui Sarah, anak sulungnya itu pandai berenang sejak berumur tiga tahun lagi. Justeru dia Dan suami mengambil keputusan untuk mengupah jurulatih terlatih dalam renang untuk menggilap lagi bakat Syaikhul dalam aktiviti renang.

Bukan itu sahaja, , Syaikhul semakin pandai berenang sehingga pada usia seawal 5 tahun sudah ada sijil berenang dan mampu menyelamatkan seorang kawan yang hampir lemas.

“At the age of 5 now dia dah pandai swim sepenuhya and ada certificate!”

“Pernahlah Syaikhul selamatkan kawan dia yang tenggelam.”

“Mama sangat bangga dengan Syaikhul sekarang. Sekarang ni, abang ajar adik swim pulak”,” Kongsi Sarah menerusi kapsyennya.


Pernah Disangka Scammer, Obcakession Raih Perhatian Tawar Pakej Murah

Bermula dengan tempahan kek dan permintaan pelanggan yang inginkan dekorasi majlis sambutan ulang tahun kelahiran anak membuatkan pasangan suami isteri, Siti Maisarah Che Abdullah dan suaminya, Mohd Hisyam Mohd Jamil mula mengorak untuk memajukan perniagaannya.

Lebih mengagumkan, sejak beroperasi pada tahun 2017, Obcakession telah meraih perhatian ramai dengan dekorasi majlis tampil kreatif dan eksklusif serta kek yang cantik.

“Perniagaan Obcakession bermula dengan menerima tempahan kek. Idea untuk adakan servis candy buffet ni bermula bila ada pelanggan saya yang minta buat dekorasi di majlis birthday anaknya.”

CABARAN

Setiap kejayaan tidak datang dengan mudah, ia berkat kegigihan dan usaha untuk membuat perubahan hidup. Begitu juga dengan pasagan suami isteri ini. Tidak menafikan melalui pelbagai cabaran, namun ia tidak pernah mematahkan semangat mereka.

Perniagaan Obcakession juga tidak lari dugaan dan salah satunya adalah plagiat dekorasi dari pengusaha bisnes lain.

“Ada pihak tak bertanggungjawab yang mencuri pakej yang Obcakession tawarkan. Gambar pakej kami digunakan tanpa kebenaran oleh pengusaha lain untuk mendapatkan keuntungan lebih.”

Obcakession juga pernah melalui situasi yang mencabar apabila mereka mengalami kemalangan semasa dalam penghantaran pemanis mulut ke rumah pelanggan. Tidak hanya itu, ditipu oleh pelanggan juga antara pengalaman yang tak boleh dilupakan.

PAKEJ MURAH HINGGA DIANGGAP SCAMMER

Dalam pada itu, mereka juga pernah diangga scammer gara-gara menawarkan pakej yang murah tetapi hasil kerja ‘mewah’ untuk dekorasi majlis.

Nyata, niat murni untuk membantu mengurangkan beban perbelanjaan pelanggan telah memberi impak kepada perniagaannya. Malah turut dijemput sebagai tetamu berkongsi rahsia perniagaan di rancangan TV.

“Kami juga pernah dituduh sebagai scammer kerana menawarkan harga pakej yang murah. Bukan hanya pengalaman buruk yang kami lalui sepanjang berbisnes. Salah satu kenangan manis Obcakession adalah ketika kami dijemput rancangan TV, MHI Extra untuk salah satu segmen mereka.”

PAKEJ BAJET RAIH PERHATIAN
Sebanyak tujuh jenis pakej ditawarkan Obcakession yang bermula dari bajet serendah RM500-RM1500. Pakej mereka dilengkapi dengan dekorasi, kek, pemanis mulut yang lain, pelbagai jenis gula-gula serta goodies bag. Memang berbaloi!

Selain itu juga, Obcakession juga menawarkan perkhidmatan candlelight dinner setup, hiasan meja, kombo kejutan dan hadiah buat insan istimewa serta hiasan backdrop dan belon.

“Alhamdulillah, maklum balas dari pelanggan sangat menggalakkan. Mereka sukakan pakej Obcakession yang ditawarkan kerana harganya antara yang termurah dalam pasaran. Selain itu, pelanggan kami juga sangat berpuas hati dengan kek dan hasil dekorasi yang kami buat.”

PERANCANGAN MASA DEPAN
Mahu terus maju di dalam bisnes pemanis mulut, Obcakession merancang untuk membuka sebuah taman permainan yang dilengkapi dengan dewan majlis.

“Selain perkhidmatan dekorasi, Obcakession mahu sediakan tempat yang sesuai untuk pelbagai jenis majlis bagi memudahkan pelanggan kami. Itulah perancangan kami untuk masa depan, harap kami berjaya merealisasikan impian ini.”

Bagi anda yang mendapatkan perkhidmatan dari pelbagai pakej menarik dari Obcakession, boleh Whatsapp 011-16933177 atau layari Obcakession

Antara kek yang dihasilkan di Obcakession


Sweetnya Ibu Bapa Pengantin Ni, Ganti Tempat Anak Naik Pelamin. Ni Kisahnya!

Rasa seperti tak lengkap sebuah majlis perkahwinan itu kalau pengantin tak bersanding. Siapa yang tak mahu majlis perkahwinan berjalan dengan sempurna, kan? Namun, lain kisahnya yang terjadi di dalam keluarga ini bila mana ibu ayah pengantin perempuan pula naik pelamin dek kerana menggantikan menantunya yang tidak sihat.

Hal ini telah dikongsikan oleh Fatheen Afiqah dan ini kisahnya.

“Alhamdulillah kami selamat diijabkabulkan pada petang 31 Ogos lalu. Tapi suami mengadu perut tidak selesa sewaktu kami menjalankan rehearsal pada malam tersebut. Pada awalnya pihak klinik mengesyaki dia menghidapi apendiks. Tapi hasil siasatan lanjut di hospital pula mendapati Amirudin hidap masalah batu karang. Doktor pun menasihati kami agar segera membuangnya.

“Walaupun kami ada memohon agar dilewatkan sedikit rawatan itu kerana mahu bersanding, tapi suami seperti tak dapat menanggung lagi perit yang dialaminya. Sejak malam itu dia ditahan di Hospital Putrajaya, dan hari ini barulah dia menjalani operation membuang batu karang di Hospital Selayang.”

Fatheen juga menjelaskan bahawa majlis resepsi tetap dilangsungkan kerana segala persiapan telah dibuat dan tidak mahu mengecewakan tetamu yang telah dijemput.

“Walaupun kami tiada, tapi majlis pada 1 September itu tetap dilangsungkan kerana sudah lengkap dan tidak mahu kecewakan tetamu yang telah dijemput.”

Kononnya bergurau, tak sangka gurauan menjadi kenyataan

“Sebelum nikah, saya ada usik mama (Puan Zainah) untuk bersanding sebab busana persalinan dia memang vogue. Tak sangka rupanya ayat tu terkena pada diri sendiri. Nasib baik ibu bapa pandai cover ketiadaan kami dan saya gembira tengok reaksi mereka menerusi gambar kiriman rakan-rakan yang hadir ke sana. Rasa bersyukur sangat sebab dikurniakan ahli keluarga yang cukup supportive dan memahami situasi tak terjangka ini. Kami suami isteri turut berterima kasih kepada semua yang memberikan komen positif dan doa agar disembuhkan masalah kesihatan yang melanda Amirudin sekarang ini. Semoga hidup kalian diberkati oleh-Nya juga.”

Semoga Amirudin diberikan kesembuhan yang berpanjangan serta diharapkan pasangan mempelai ini kekal bahagia sehingga ke Jannah, Aamiin.